tripathysagar/odia_wiki huggingface dataset:
ସୂର୍ଯ୍ୟବର୍ମନ ୨   :             ଯିଏକି ମୃତ୍ୟୁ ପରେ ପରମ‌ବିଷ୍ଣୁଲୋକ ଭାବରେ ନାମିତ ହୋଇଥିଲେ, ଜଣେ ଖେମର ସାମ୍ରାଜ୍ୟର ରାଜା ଥିଲେ । ସେ ୧୧୧୩ ଶତାବ୍ଦୀରୁ ୧୧୪୫-୧୧୫୦ ମଧ୍ୟରେ ରାଜତ୍ୱ କରିଥିଲେ । ସେ ତାଙ୍କର ରାଜତ୍ୱ ସମୟରେ ଅଙ୍ଗୋର ବାଟର ନିର୍ମାଣ କରିଥିଲେ । ଅଙ୍ଗୋକର ବାଟ ହେଉଛି ଦୁନିଆର ସବୁଠୁ ବଡ଼ ଧାର୍ମିକ ପୀଠ ଯାହାକୁ ସେ ଭଗବାନ ବିଷ୍ଣୁଙ୍କୁ ସମର୍ପିଥିଲେ । ତାଙ୍କର ଶାସନକାଳରେ ବିଶାଳ ବାସ୍ତୁକଳା, ଅସାଧ୍ୟ ସୈନ୍ୟଚାଳନା ତ‌ଥା ବଳିଷ୍ଠ ଏବଂ ସୁଶାସନ ପାଇଁ ସେ ଇତିହାସ ଫର୍ଦ୍ଦରେ ଖେମର ସାମ୍ରାଜ୍ୟର ଶ୍ରେଷ୍ଠ ରାଜା ଭାବରେ ସ୍ଥାନ ପାଇଛନ୍ତି । ପ୍ରାରମ୍ଭିକ ବର୍ଷ ଖେମର ସାମ୍ରାଜ୍ୟର କେନ୍ଦ୍ରୀୟ ନିୟନ୍ତ୍ରଣ ଦୁର୍ବଳ ହୋଇଥିବା କାରଣରୁ ସୂର୍ଯ୍ୟବର୍ମନ ଏକ ପ୍ରାଦେଶିକ ଅଞ୍ଚଳରେ ବଡ଼ ହୋଇଥିବା ଅନୁମାନ କରାଯାଏ । ରାଜା ସୂର୍ଯ୍ୟବର୍ମନଙ୍କଦ୍ୱାରା ନିର୍ମିତ ଶିଳାଲେଖରେ ସେ ତାଙ୍କର ପିତାଙ୍କୁ କ୍ଷତିନ୍ଦ୍ରାଦିତ୍ୟ ରୂପ ଏବଂ ତାଙ୍କର ମାଆଙ୍କୁ ନରେନ୍ଦ୍ରଲକ୍ଷ୍ମୀ ରୂପେ ସୂଚିବଦ୍ଧ କରିଛନ୍ତି । ଜଣେ ଯୁବ ରାଜକୁମାର ହିସାବରେ ସେ ଶକ୍ତି ପାଇଁ ମୋହଗ୍ରସ୍ତ ଥିଲେ ଏବଂ ସିଂହାସନ ଉପରେ ନିଜର ଦାବି ଉପସ୍ଥାପନ କରିଥିଲେ । ଅନ୍ୟ ଏକ ଶିଳାଲେଖ ଅନୁସାରେ ସେ ତାଙ୍କର ବିଦ୍ୟା ଆହରଶ ଶେଷ ପରେ ତାଙ୍କର ରାଜକୀୟ ସଂସ୍କୃତି ଏବଂ ପରମ୍ପରାକୁ ଉଦ୍ଜୀବିତ କରିଥିଲେ ଏବଂ ରାଜ ପରିବାରର ଶ୍ରେଷ୍ଠତ୍ୱ ପ୍ରତିପାଦନ କରିଥିଲେ । ସେ ହର୍ଷବର୍ମନ ୩ଙ୍କ ସୀମାରେ ପ୍ରତିଦ୍ୱନ୍ଦି ଭାବରେ ଲଢ଼ିଥିଲେ । ହର୍ଷବର୍ମନ ୩, ସମ୍ଭବତଃ ନୃପତିବର୍ମନ ଯିଏକି ଦାକ୍ଷିଣାତ୍ୟର ଶାସନ‌କୁ ଅନେକାଂଶରେ ପ୍ରଭାବିତ କରିଥିଲେ । ସେ ତାଙ୍କର ପିତାଙ୍କର ବଡ଼ ଭାଇ ଧରଣନ୍ଦ୍ରବର୍ମନଙ୍କୁ ବୟସ୍କ ଦୃଷ୍ଟିରୁ ସମ୍ମାନ ପାଇଁ ରାଜା ଭାବରେ ଏହି ବିଜୟୀ ଅଞ୍ଚଳ ପ୍ରଦାନ କରିଥିଲେ । ଏକ ଶିଳାଲେଖ ଅନୁସାରେ ସେ ତାଙ୍କର ସୈନ୍ୟବାହିନୀ ସ‌ହ ମହାସାଗର କୂଳରେ ଏକ ଭୟଙ୍କର ଯୁଦ୍ଧର ସାମ୍ନା କରିଥିଲେ । ସେ ଶତ୍ରୁପକ୍ଷର ରାଜାଙ୍କୁ ଏକ ହାତୀଦ୍ୱାରା ହତ୍ୟା କରିଥିଲେ । ଗରୁଡ଼ ଯେମିତି ପାହାଡ଼ ଶିଖରେ ଥିବା ସର୍ପର ହତ୍ୟା କରେ, ସେହିପରି ସେ ସେହି ରାଜାଙ୍କୁ ହାତୀଦ୍ୱାରା ଆକ୍ରମଣ କରି ହତ୍ୟା କରିଥିଲେ । ମାତ୍ର ଏହି ଘଟଣାକୁ ଅନେକ ବିଦ୍ୱାନ ସତ ବୋଲି ମାନନ୍ତି ନାହିଁ, କାରଣ ଦାକ୍ଷିଣ ଅଞ୍ଜଳର ରାଜା ଧରଣବର୍ମନଙ୍କ ମୃତ୍ୟୁ ବିଷୟରେ ସେପରି କୌଣସି ଇତିହାସ ନାହିଁ । ସୂର୍ଯ୍ୟବର୍ମନ ଦକ୍ଷିଣ ଭାରତର ଚୋଳ ସାମ୍ରାଜ୍ୟ ଉପରେ ମଧ୍ୟ ନିଜର ସୈନ୍ୟବାହିନୀ ଧରି ଆକ୍ରମଣ କରିଥିଲେ ମାତ୍ର ପରେ ସେ ଚୋଳ ରାଜା କୁଳଥୁଙ୍ଗା ଚୋଳ ୧ଙ୍କ ସ‌ହ ୧୧୧୪ରେ ସନ୍ଧି କରିଥିଲେ ଏବଂ ତାଙ୍କୁ ଏକ ବ‌ହୁମୂଲ୍ୟ ପଥର ପ୍ରଦାନ କରିଥିଲେ । ମୃତ୍ୟୁ ଏବଂ ଉତ୍ତରାଧିକାରୀ ଶିଳାଲେଖର ପ୍ରାମାଣ ଅନୁସାରେ ସୂର୍ଯ୍ୟବର୍ମନ ୨ଙ୍କର ମୃତ୍ୟୁ ୧୧୪୫ରୁ ୧୧୫୦ ମସିହା ମଧ୍ୟରେ ହୋଇଥିଲା, ସମ୍ଭବତଃ ଚମ୍ପା ବିରୁଦ୍ଧରେ ଏକ ସୈନ୍ୟଚାଳନାରେ ତାଙ୍କର ମୃତ୍ୟୁ ହୋଇଥିଲା । ରାଜାଙ୍କର ମାଆଙ୍କର ଭାଇର ପୁଅ, ମାମୁଁ ପୁଅ ଭାଇ, ଧରଣିନ୍ଦ୍ରବର୍ମନ ୨ ରାଜାଙ୍କ ପରେ ରାଜଗାଦୀ ସମ୍ଭାଳିଥିଲେ । ଏହାପରେ ଦୁର୍ବଳ ରାଜନୀତି ଏବଂ ଶାଶନର ଆରମ୍ଭ ହେଲେ ଆଉ ସଭିଏଁ ବିବାଦୀୟ ହୋଇପଡ଼ିଥିଲେ । ସୂର୍ଯ୍ୟବର୍ମନଙ୍କ ମୃତ୍ୟୁପରେ ତାଙ୍କର ନାମ ପରମ‌ବିଷ୍ଣୁଲୋକ ଦିଆଯାଇଥିଲା । ସେ ବିଷ୍ଣୁଙ୍କର ବୈକୁଣ୍ଠପୁର ବିଜେ କରିଥିଲେ ବୋଲି ଅନେକ ମାନନ୍ତି ଏବଂ ତାଙ୍କର ମୃତ୍ୟୁ ପରେ ସେ ଆରମ୍ଭ କରିଥିବା ଅଙ୍ଗକୋର ବତର ନିର୍ମାଣ କାର୍ଯ୍ୟ ହିଁ ଶେଷ ହୋଇଥିଲା । ଅଙ୍ଗକୋର ବତରେ ଥିବା ଅତ୍ୟାଧୁନିକ ଅଦାଲତ ଏକ ଅବିକଳ ରୂପରେଖ ସିଏମ୍ ରିପ୍ ବିମାନ ବନ୍ଦରରେ ନିର୍ମାଣ ହୋଇଛି, ଯାହାକୁ ସେହି ବିମାନ ବନ୍ଦର ଦେଇ ଯାଉଥିବା ଯାତ୍ରୀମାନେ ଉପଭୋଗ କରିପାରିବେ । ଏହି ରୂପରେଖ ୯ ଶତାବ୍ଦୀ ତଳେ ସୂର୍ଯ୍ୟବର୍ମନ ନିର୍ମାଣ କରିଥିବା ଅଙ୍ଗକୋର ବତର ଅବିକଳ ନ‌କଲ ଭଳି ହିଁ ଦୃଶ୍ୟମାନ ହୁଏ । ଲୋକପ୍ରିୟ ସଂସ୍କୃତି ସୂର୍ଯ୍ୟବର୍ମନ ୨ଙ୍କୁ ଏକ ଭିଡ଼ିଓ ଗେମ୍‌ରେ ତାଙ୍କ ସଭ୍ୟତାର ନେତା ଭାବରେ ଦେଖାଯାଇଥିଲା । ୨୦୦୭ର କମ୍ପ୍ୟୁଟର ଭିଡ଼ିଓ ଗେମ୍ ସିଭିଲାଇଜେସନ୍ ୪: ବିୟଣ୍ଡ ଦ ସ୍ୟାଡୋରେ ସୂର୍ଯ୍ୟବର୍ମନଙ୍କ ବିଷୟରେ ହିଁ ନିର୍ମାଣ କରାଯାଇଥିଲା । ଏହି ଗେମ୍‌ରେ ରାଜା ସୂର୍ଯ୍ୟବର୍ମନ ୨ଙ୍କୁ ଖେମର ସାମ୍ରାଜ୍ୟର ଜଣେ ଦକ୍ଷ, କୁଶଳୀ ଏବଂ ବୀର ଅଧିପତି ଭାବରେ ଦେଖାଯାଇଛି ।
ଜୋନାଥନ ମୀଥ୍  (ଜନ୍ମ: 16 ସେପ୍ଟେମ୍ବର 1955) ଜଣେ ଆମେରିକି ଟିଭି ନିର୍ଦ୍ଦେଶକ ଥିଲେ, ଯାହା ବୋଷ୍ଟନରେ ଆଧାରିତ ହୋଇଥାଏ  । ଏହା ମୁଖ୍ୟତଃ ଟେଲିଭିଜନ ଉତ୍ପାଦନ ରୂପେ ପିଲାମାନଙ୍କ ପାଇଁ ଉଲ୍ଲେଖନୀୟ ଅଟେ । ସେ ହୋୟାର ଇନ ଦି ୱାର୍ଲଡ ଇଜ କର୍ମେନ୍ ସାଣ୍ଡିଗୋ? ଟିଭି ସୋର ବରିଷ୍ଠ ନିର୍ମାତା ଥିଲେ । ସେ  "ଜୁମ  1999 ଟିଭି ଶୃଙ୍ଖଳା " ଏବଂ " ଦି ବ୍ୟୁବୁଲ୍ସ ୱାର୍ଲଡ ଅଫ ଡ଼ଃ. ସିଉସ୍ "ର ନନିର୍ମାଣ କରିଥିଲେ । ସେ ଏଣ୍ଡନ ଜୁରା ନାମକ ଏକ କମ୍ପାନୀର ସହ-ସ୍ଥାପନା କରିଥିଲେ । ଏହା ଛଡା, ସେ ଜଣେ ସାଣ୍ଟା କ୍ଲସ ରୂପେ ନିଜର କ୍ୟାରିୟର ତିଆରି କରିବା ପାଇଁ ଉଲ୍ଲେଖନୀୟ ଅଟନ୍ତି । ସେ ଏବିସିର  "ଗୁଡ଼ ମର୍ନିଙ୍ଗ ଆମେରିକା"  ଶୋ ସହିତ ସାଣ୍ଟା ରୂପେ ବିଭିନ୍ନ ମିଡିଆରେ ବହୁ ପ୍ରଦର୍ଶନ କରିଛନ୍ତି , ଏବଂ  "ରକେଟ୍ସ" ଙ୍କ ସହ ନିୟୁୱର୍କର ରେଡ଼ିଓ ସିଟି ମ୍ୟୁଜିକରେ ମଧ୍ୟ ନିଜ ପ୍ରଦର୍ଶନୀ ଦେଖାଇଛନ୍ତି । ସେ  "ବୋଷ୍ଟନ ମଗାଜିନ"  ରୂପେ ଫାଦର ଖ୍ରୀଷ୍ଟମଷଙ୍କ କବରରେ ଦେଖା ଦେଇଥିଲେ । ତାଙ୍କୁ ଇ "ନ୍ୟାସନାଲ ପବ୍ଲିକ ରେଡ଼ିଓ" ଦ୍ୱାରା ବର୍ଣ୍ଣିତ କରାଯାଇଥିଲା । ପୁନଶ୍ଚ  "ଟାଇମ୍ସ ମାଗାଜିନ"  ଶୀର୍ଷକ ସାଣ୍ଟା ରୂପେ , ଏବଂ ଏକ ଡେ଼ଲ୍ଟା ଏୟାରଲାଇନର ଇନ-ଫ୍ଲାଇଟ ଭିଡ଼ିଓରେ ସାଣ୍ଟା ରୂପେ ଦେଖା ଦେଇଥିଲେ । ତାଙ୍କୁ କୋକା-କୋଲାର ଦୁନିଆ ସାରା 2016 ମସିହାର ଅବକାଶ ବିଜ୍ଞାପନ ଅଭିଯାନରେ ସାଣ୍ଟା ରୂପେ ଦେଖା ଯାଇଛି, ଯେଉଁଥିରେ ପ୍ରେଣ୍ଟ ଏବଂ ବିଜ୍ଞାପନରେ ଏ କୋକ ଫର ଖ୍ରୀଷ୍ଟମାସ ନାମ ଦିଆଯାଇଛି ।
ବି. କେ. ସାମନ୍ତ ଜଣେ ଭାରତୀୟ ଉତ୍ତରାଖଣ୍ଡୀ ଲୋକଗୀତ ଗାୟକ, ସଙ୍ଗୀତକାର ଏବଂ ଗୀତିକାର । ସେ ଗାଇଥିବା ଗୀତ ଥାଲ୍ କି ବଜାର୍ ୟୁ-ଟ୍ୟୁବ୍‌ରେ ସବୁଠାରୁ ଅଧିକ ଦେଖା ଯାଇଥିବା କୁମାଉନି କିମ୍ବା ଗଡ଼ବାଲୀ ଗୀତ । ଏହି ଗୀତଟିକୁ ୫ କୋଟିରୁ ଅଧିକ ଲୋକ ଦେଖିଛନ୍ତି । ବ୍ୟକ୍ତିଗତ ଜୀବନ ୧୯୮୨ ମସିହାର ଜୁନ ୨୬ ତାରିଖରେ ସେ ଉତ୍ତରାଖଣ୍ଡର ଚମ୍ପାବତ ଜିଲ୍ଲାର ଲୋହଘାଟ ନିକଟବର୍ତ୍ତୀ ସିଙ୍ଗଡ଼ା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କର ଅଧିକାଂଶ ଭିଡିଓ ସ୍ଥାନୀୟ ଉତ୍ତରାଖଣ୍ଡରେ ସୁଟ୍ ହୋଇଥାଏ
ତ୍ରିଲୋଚନ ସାହୁ  (ଜନ୍ମ: ୮ ଅଗଷ୍ଟ ୧୯୯୦) ଜଣେ ଓଡ଼ିଆ ଲେଖକ ଓ କ୍ଷୁଦ୍ର ଚଳଚ୍ଚିତ୍ର ନିର୍ମାତା  । ତାଙ୍କର ପ୍ରଥମ ପୁସ୍ତକ ଶେଷ ସ୍ୱପ୍ନ କେନ୍ଦ୍ର ସାହିତ୍ୟ ଏକାଡେମି, ନୂଆଦିଲ୍ଲୀଦ୍ୱାରା ପ୍ରକାଶ କରାଯାଇଅଛି । ସେ ପାଖାପାଖି ୩୦ଟି ତଥ୍ୟ ଭିତ୍ତିକ ଚଳଚ୍ଚିତ୍ର ଏବଂ କ୍ଷୁଦ୍ର ଚଳଚ୍ଚିତ୍ର ନିର୍ମାଣ କରିଛନ୍ତି । ବ୍ୟକ୍ତିଗତ ଜୀବନ ତ୍ରିଲୋଚନ ୧୯୯୦ ମସିହାର ଅଗଷ୍ଟ ୮ ତାରିଖରେ କେନ୍ଦୁଝର ଜିଲ୍ଲାର ଫକିରପୁର ଗ୍ରାମରେ ଜନ୍ମ ଗ୍ରହଣ କରିଥିଲେ । ଫକିରପୁର ଉଚ୍ଚ ବିଦ୍ୟାଳୟରୁ ମାଟ୍ରିକ ପାସ କରିବା ପରେ ଆନନ୍ଦପୁର ମହାବିଦ୍ୟାଳୟରୁ +୨ ଓ ସ୍ନାତକ ହାସଲ କରିଛନ୍ତି । ପରବର୍ତ୍ତୀ ସମୟରେ ସେ ଉତ୍କଳ ବିଶ୍ୱବିଦ୍ୟାଳୟରୁ ମାଷ୍ଟର ଅଫ ଫାଇନାନ୍ସ ଆଣ୍ଡ କଣ୍ଟ୍ରୋଲ ଓ ଅର୍ଥନୀତିରେ ସ୍ନାତକୋତ୍ତର କରିଛନ୍ତି । ଯୁକ୍ତ ତିନି ଅର୍ଥନୀତି ଅନର୍ସରେ ଉତ୍ତର ଓଡ଼ିଶା ବିଶ୍ୱବିଦ୍ୟାଳୟରୁ ୨୦୧୦ ମସିହାରେ ଟପ୍ପର ହୋଇଥିଲେ । ବର୍ତ୍ତମାନ ସେ ଅର୍ଥନୀତିରେ ଗବେଷଣା କରୁଛନ୍ତି । ସାହିତ୍ୟ ସର୍ଜନା ତାଙ୍କର ପ୍ରଥମ ଲେଖା ୨୩ ଅକ୍ଟୋବର ୨୦୦୬ରେ ପ୍ରଗତିବାଦୀରେ ପ୍ରକାଶ ପାଇଥିଲା । କେନ୍ଦ୍ର ସାହିତ୍ୟ ଏକାଡେମି ତରଫରୁ ୨୦୨୨ ମସିହାରେ ଦାର୍ଜିଲିଂରେ ଆୟୋଜିତ ପୂର୍ବାଞ୍ଚଳ ଯୁବ ଲେଖକ ସମ୍ମିଳନୀରେ ସେ ଓଡ଼ିଶାକୁ ପ୍ରତିନିଧିତ୍ୱ କରିଥିଲେ । ଭାରତ ସରକାରଙ୍କ ସଂସ୍କୃତି ମନ୍ତ୍ରାଳୟ ଏବଂ ଶିକ୍ଷା ମନ୍ତ୍ରାଳୟଦ୍ୱାରା କଲିକତାରେ ଆୟୋଜିତ ଆନ୍ତର୍ଜାତିକ ସାହିତ୍ୟ ମହୋତ୍ସବରେ ମଧ୍ୟ ସେ ଓଡ଼ିଶାକୁ ପ୍ରତିନିଧିତ୍ୱ କରିଥିଲେ । ସେ ନେକ୍ସଟ ଇଣ୍ଡିଆ ଜର୍ନାଲ ଅଫ ସୋସିଆଲ ସାଇନ୍ସ ନାମକ ଏକ ଇଂରାଜୀ ପତ୍ରିକାର ସମ୍ପାଦକ ଭାବରେ କାର୍ଯ୍ୟ କରୁଛନ୍ତି । ୨୦୧୬ ଓ ୨୦୧୭ ମସିହାରେ ଓଡ଼ିଶା ରିଭ୍ୟୁରେ ତାଙ୍କ ରଚନା ପ୍ରକାଶ ପାଇଥିଲା ।
ଗଙ୍ଗଶିଉଳୀ ବା ଶେଫାଳି ବା ସିିଙ୍ଗଡ଼ାହାରକୁ ଇଂରାଜୀରେ  କୁଇନ୍‌ ଅଫ ନାଇଟ୍‌  ବା କୋରାଲ ଜାସ୍‌ନିମ୍‌ ବା ସରୋପୁଲ୍‌ ଟ୍ରି କହାଯାଏ ଏବଂ ଉଦ୍ଭିଦ ବିଜ୍ଞାନ ପରିଭାଷାରେ ନିକ୍ଟାନ୍‌ଥେସ୍‌ ଆରବୋରଟ୍ରିସ୍‌ଟିସ୍‌ ‌। ନିକ୍ଟାନ୍‌ଥେସ୍‌ ର ଅର୍ଥ ରାତିର ଫୁଲ ଓ ଆର୍‌ବୋରଟ୍ରିସ୍‌ଟିସ୍‌ ର ଅର୍ଥ  ଦୁଃଖ ଗଛ  । ଓଡ଼ିଆରେ ଶୃଙ୍ଗାରହାର ବା ଶେଫାଳୀ କହୁଥିବାବେଳେ ସଂସ୍କୃତରେ ଏହାକୁ ଶେଫାଳିକା, ରଜନୀହାର, ଶୀତ ମଞ୍ଜରୀ କୁହାଯାଏ । ଗଙ୍ଗଶିଉଳୀର ପତ୍ର ଗୁଡ଼ିକ ଖୁବ ପିତା ଏଥିରେ ଏକ ପ୍ରକାର ଜୈବିକ ରସ ବା ଆଲାକାଲଏଡ୍ ରହିଛି । ଏହାର ଫୁଲର ପାଖୁଡ଼ା ଧଳା ନାଲି ମିଶା ହଳଦିଆ । ଔଷଧିରେ କେବଳ ପତ୍ର ଫୁଲ ନୁହେଁ ମୂଳ ସମେତ ପଞ୍ଚାଙ୍ଗ ବ୍ୟବହୃତ ହୁଏ । ଏହା କଟୁ, ରୁକ୍ଷ, ଉଷ୍ଣବୀର୍ଯ, କ୍ଷୟ ରୋଗ ନାଶକ ଏବଂ ବାୟୁ ନାଶକ । ଗଙ୍ଗଶିଉଳି ଫୁଲ ଶାଢ଼ୀରେ ରଙ୍ଗ ଦେବା ପାଇଁ ବ୍ୟବହୃତ ହୁଏ । ପ୍ରାଚୀନ କାଳରେ ବୌଦ୍ଧ ସନ୍ନ୍ୟାସୀମାନେ ବସ୍ତ୍ରକୁ ଗୈରିକ କରିବା ପାଇଁ ଏହିଫୁଲର ରଙ୍ଗ ବ୍ୟବହାର କରୁଥିଲେ । ହିନ୍ଦୁ ବିଶ୍ୱାସ ଅନୁଯାୟୀ ସ୍ୱର୍ଗର ପାଞ୍ଚଟି ମନୋବାଞ୍ଛା ପୂରଣକାରୀ ଫୁଲ ମଧ୍ୟରୁ ଗଙ୍ଗଶିଉଳି ଗୋଟିଏ । କିମ୍ବଦନ୍ତୀ  ବିଷ୍ଣୁ ପୁରାଣ  ବର୍ଣ୍ଣିତ କିମ୍ବଦନ୍ତୀ ଅନୁଯାୟୀ ଜଣେ ଅପୂର୍ବ ସୁନ୍ଦରୀ ରାଜ-କନ୍ୟା ସୂର୍ଯ୍ୟଦେବଙ୍କୁ ପ୍ରେମ ନିବେଦନ କଲେ । ସୂର୍ଯ୍ୟଦେବ ଦିନେ ତାଙ୍କୁ ଆଦର ସହକାରେ କହିଲେ  ତୁମେ ପ୍ରାସାଦ ଛାଡ଼ି ମୋପାଖକୁ ଚାଲିଆସ । ରାଜକନ୍ୟା ସୂର୍ଯ୍ୟଙ୍କ କଥା ମାନିଲେ । କିଛିଦିନ ପରେ ସୂର୍ଯ୍ୟଦେବ, ତାଙ୍କୁ ଛାଡ଼ିଦେଇ ନିଜଲୋକକୁ ଚାଲିଗଲେ । ରାଜକନ୍ୟା ଦୁଃଖରେ ମୃତ୍ୟୁବରଣ କଲେ । ତାଙ୍କୁ ଦାହକଲା ପରେ ତାଙ୍କ ଭସ୍ମରେ ଗୋଟିଏ ଗଛ ବଢ଼ିଲା । ତା ଶାଖାପ୍ରଶାଖାରେ ସୁନ୍ଦର କମଳା ରଙ୍ଗର ଫୁଲ ଫୁଟିଲା । କିନ୍ତୁ ଏହି ଫୁଲ ସୂର୍ଯ୍ୟଙ୍କ ଉତ୍ତାପ ସହ୍ୟ କରିପାରେନାହିଁ । ସେଥି ପାଇଁ ସୂର୍ଯ୍ୟ ଆକାଶରୁ ଅପସରିଯିବା ପରେ ଏହି ଫୁଲ ଫୁଟେ ଓ ସକାଳୁ ସୂର୍ଯ୍ୟଙ୍କ କିରଣ ପଡ଼ିବା ପୂର୍ବରୁ ଝଡ଼ିଯାଏ । ଅନ୍ୟଏକ ଜନଶ୍ରୁତି ଅନୁଯାୟୀ ଗଙ୍ଗଶିଉଳି ଫୁଲର ସମ୍ଭାର ନେଇ ସୂର୍ଯ୍ୟଙ୍କ ସହିତ ଅଭିସାର ରଚିବାକୁ ପ୍ରତିରାତିରେ ପ୍ରତୀକ୍ଷା କରେ, ପରିଶେଷରେ ଧୈର୍ଯ୍ୟଚ୍ୟୁତି ଘଟେ । ସୂର୍ଯ୍ୟୋଦୟ ପୂର୍ବରୁ ଫୁଲଗୁଡ଼ିକ ଝରିପଡ଼େ ଏବଂ ପ୍ରତିଦିନ ଏହାର ପୁନରାବୃତ୍ତି ଘଟେ ।
ହର ପଟ୍ଟନାୟକଙ୍କ ନିର୍ଦ୍ଦେଶନାରେ ନିର୍ମିତ, ବ୍ରଜରାଜ ମୁଭିଜ୍ର ଓଡ଼ିଆଚଳଚ୍ଚିତ୍ର ବର୍ଷା ମାଇଁ ଡାର୍ଲିଙ୍ଗ ୨୦୦୪ ମସିହାରେ ମୁକ୍ତିଲାଭ କରିଥିଲା । ବସନ୍ତ ନାୟକ ଏହି କଥାଚିତ୍ରଟିର ପ୍ରଯୋଜନା କରିଥିଲେ ।
ବିଷ୍ଣୁମୋହନ କବି  (   ; ଜନ୍ମ: ୫ ଜାନୁଆରୀ ୧୯୮୭) ଜଣେ ଓଡ଼ିଆ ଗାୟକ  । ୨୦୧୧ ମସିହାରେ ତରଙ୍ଗ ଟିଭିରେ ପ୍ରସାରିତ ହେଉଥିବା  "ଭଏସ ଅଫ ଓଡ଼ିଶା" ର ପ୍ରଥମ ସଂସ୍କରଣ ଜିତି ଲୋକଲୋଚନକୁ ଆସିଥିବା, ବିଷ୍ଣୁ ବର୍ତ୍ତମାନ ଓଡ଼ିଆ କଥାଚିତ୍ର ଜଗତରେ ଜଣେ ପ୍ରଚ୍ଛଦପଟ୍ଟ ଗାୟକ ଭାବରେ କାର୍ଯ୍ୟରତ । ଜୀବନୀ ବିଷ୍ଣୁମୋହନ, ବାଲେଶ୍ୱର ଜିଲ୍ଲାର ଖନ୍ତାପଡ଼ା ଥାନା ଅନ୍ତର୍ଗତ ଜିରିତାଳ ଗ୍ରାମରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ମଧୁସୂଦନ ଓ ମା ସେହ୍ନଲତା । ସପ୍ତମ ଶ୍ରେଣୀରେ ପଢୁଥିବା ବେଳରୁ ସେ  "ଭାରତୀୟ ନୃତ୍ୟ ସଙ୍ଗୀତ କଳା ପରିଷଦ" ରେ ସଙ୍ଗୀତ ଶିକ୍ଷା ଗ୍ରହଣ ଆରମ୍ଭ କରିଥିଲେ । ମୟୂରଭଞ୍ଜ ଜିଲ୍ଲାର ବୈଶିଙ୍ଗା କଲେଜରୁ ଯୁକ୍ତ ଦୁଇ ଓ ନିମ୍ସରୁ ଡିପ୍ଲୋମା ସହିତ, ସେ  "ହରେକୃଷ୍ଣ ବେହେରା କଲେଜ ଅଫ ଆର୍ଟ ଆଣ୍ଡ କଲଚର" ରୁ ସଙ୍ଗୀତରେ ସ୍ନାତକ ଶିକ୍ଷାଲାଭ କରିଥିଲେ । ପରେ ଭୁବନେଶ୍ୱରସ୍ଥିତ ଉତ୍କଳ ସଙ୍ଗୀତ ମହାବିଦ୍ୟାଳୟରୁ ସଙ୍ଗୀତରେ ସ୍ନାତକୋତ୍ତର ଲାଭ କରିଥିଲେ । ବିଭିନ୍ନ ସମୟରେ ସେ ଗୌରାଙ୍ଗ ଚରଣ ପ୍ରଧାନ, ରାମହରି ଦାଶ, ଧୀରଜ ମହାପାତ୍ର, ପ୍ରଦୀପ ପାତ୍ର, ରବିଶଙ୍କର ନାରାୟଣ ଆଦି ଗୁରୁଙ୍କଠାରୁ ସେ ସଙ୍ଗୀତ ଶିକ୍ଷା ଲାଭ କରିଛନ୍ତି । ଭଏସ ଅଫ ଓଡ଼ିଶା କାର୍ଯ୍ୟକ୍ରମରେ ଭାଗ ନେବା ଆଗରୁ ସେ ମେଡିସିନ ପ୍ରତିନିଧି ଭାବରେ ଓ ଏକ ଘରୋଇ ନର୍ସିଙ୍ଗ ହୋମରେ କିଛି ବର୍ଷ କାର୍ଯ୍ୟ କରିଥିଲେ । ଭଏସ ଅଫ ଓଡ଼ିଶା ତାଙ୍କ ଜୀବନରେ ଏକ ନିର୍ଣ୍ଣାୟକ ମୋଡ ଆଣିଥିଲା । ସେହି ପ୍ରତିଯୋଗିତାରେ ସେ ଶ୍ରେଷ୍ଠ କଣ୍ଠଶିଳ୍ପୀ ଭାବରେ ବଛାଯାଇଥିଲେ ଓ ଏହି ସଫଳତା ତାଙ୍କ ପାଇଁ ଓଡ଼ିଆ କଥାଚିତ୍ର ଜଗତକୁ ବାଟ କଢେଇଥିଲା ।
ହାଜି ମହମ୍ମଦ ଆୟୁବ ଖାଁ  (ଜନ୍ମ: ୧ ଜୁନ ୧୯୪୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି । ୨୦୦୪ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କଣ୍ଟାବାଞ୍ଝି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବା ଓ ଶିକ୍ଷା ହାଜି ମହମ୍ମଦ ଆୟୁବ ଖାଁ ୧୯୪୮ ମସିହାର ଜୁନ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅହମ୍ମଦ ଗଫର ଖାଁ ଏବଂ ପତ୍ନୀଙ୍କ ନାମ ହାଜି ୟାନି ଖୈରୁନ୍ନିସା ଖାନମ ଓ ହାଜି ୟାନି ନିଲୋଫର ଖାନମ। ରାଜନୈତିକ ଜୀବନ ହାଜି ମହମ୍ମଦ ଆୟୁବ ଖାଁ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି ।
ରମଣ ମହର୍ଷି  ତାମିଲ:    (ଡିସେମ୍ବର ୩୦,୧୮୭୯-ଏପ୍ରିଲ ୧୪,୧୯୫୦) ଜଣେ ଭାରତୀୟ ହିନ୍ଦୁ ଧର୍ମ ଗୁରୁ ଓ ଦାର୍ଶନିକ ଥିଲେ  ।
ଝରିଗାଁ  (କ୍ରମିକ ସଂଖ୍ୟା: ୭୪) ନବରଙ୍ଗପୁର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଝରିଗାଁ ବ୍ଳକ, ଚନ୍ଦାହାଣ୍ଡି ବ୍ଳକ ଓ ଉମରକୋଟ ବ୍ଳକର କିଛି ଅଞ୍ଚଳ । ଗତ ୨୦୨୪ ଓଡ଼ିଶା ବିଧାନସଭା ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ନରସିଂହ ଭତ୍ରା ବିଜୁ ଜନତା ଦଳ ପ୍ରାର୍ଥୀ ରମେଶ ଚନ୍ଦ୍ର ମାଝିଙ୍କଠାରୁ ୩,୨୭୮ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରମେଶ ଚନ୍ଦ୍ର ମାଝୀ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଉଲଧର ମାଝୀଙ୍କଠାରୁ ୧୧୧୯୬ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରମେଶ ଚନ୍ଦ୍ର ମାଝି, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଜଳନ୍ଧର ମାଝିଙ୍କଠାରୁ ୨୨,୨୭୬ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ନିର୍ବାଚିତ ବିଧାୟକଗଣ ୨୦୦୯ରେ ନବଗଠିତ ଏହି ନିର୍ବାଚନ ମଣ୍ଡଳୀରେ ୨୦୨୪ ପର୍ଯ୍ୟନ୍ତ ମୋଟ ୪ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଲିସିନୋପ୍ରିଲ/ହାଇଡ୍ରୋକ୍ଲୋରୋଥିଆଜାଇଡ  (ଇଂରାଜୀ ଭାଷାରେ / ), ଜେଷ୍ଟୋରେଟିକ ଏକ ବାଣିଜ୍ୟ ନାମ, ହେଉଛି ଲିସିନୋପ୍ରିଲ ଏବଂ ହାଇଡ୍ରୋକ୍ଲୋରୋଥିଆଜାଇଡ ନାମକ ଦୁଇ ଔଷଧର ମିଶ୍ରଣ  । ଉଚ୍ଚ ରକ୍ତଚାପର ଚିକିତ୍ସା ପାଇଁ ଏହା ବ୍ୟବହୃତ ହୁଏ । ସାଧାରଣତଃ ଜଣେ ବ୍ୟକ୍ତି ସ୍ୱତନ୍ତ୍ର ଭାବରେ ଏହାର ଉପାଦାନଗୁଡ଼ିକ ସେବନରେ ଉପଶମ ହେବା ପରେ ଏହା ଏକ ବିକଳ୍ପ ହୋଇଯାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ମୁଣ୍ଡବିନ୍ଧା, କାଶ ଏବଂ ଥକ୍କା ଅନୁଭବ ହୁଏ । ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା ଏବଂ ନିମ୍ନ ରକ୍ତଚାପ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ୧୯୮୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଲିପିବଦ୍ଧ ଅଛି । ଏହା ଏକ ସ୍ୱତନ୍ତ୍ର ନାମ ବିହୀନ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ଏକ ମାତ୍ରା ପ୍ରତି ହୋଲସେଲ ମୂଲ୍ୟ ୨୦୧୮ରେ ୫ ଡଲାରରୁରୁ କମ୍ ଥିଲା । ଯୁକ୍ତରାଜ୍ୟରେ ୨୦୧୭ରେ ଏକ ମାତ୍ରା ପିଛା ପ୍ରାୟ ୦.୪୦ ଡକାର ଖର୍ଚ୍ଚ ହୁଏ । ୨୦୧୭ରେ, ଏହା ଯୁକ୍ତରାଷ୍ଟ୍ରର ୪୪ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ୧୬ ନିୟୁତରୁ ଅଧିକ ପ୍ରେସକ୍ରିପସନ୍ ରହିଥିଲା ।
ସାଳନ୍ଦୀ ନଦୀ ଉତ୍ତର ଓଡ଼ିଶାର ଏକ ନଦୀ । ଏହା ମୟୂରଭଞ୍ଜ ଜିଲ୍ଲାରୁ ବାହାରି କେନ୍ଦୁଝର, ଭଦ୍ରକ ଜିଲ୍ଲା ଦେଇ ବଙ୍ଗୋପସାଗରରେ ପଡ଼ିଛି । ଏହି ନଦୀ କୂଳରେ ଭଦ୍ରକ ସହର ଅବସ୍ଥିତ । ସାଳନ୍ଦୀ ନଦୀ ଉପରେ ନିର୍ମାଣ କରାଯାଇଥିବା ଡ୍ୟାମ୍‌କୁ ସାଳନ୍ଦୀ ଡ୍ୟାମ୍ ବା ହଦଗଡ଼ ଡ୍ୟାମ୍ ବୋଲି କୁହାଯାଏ । ସାଳନ୍ଦୀ ନଦୀରେ ଅଧିକ କୁମ୍ଭୀର ବାସ କରନ୍ତି । ଉତ୍ପତ୍ତି ସାଳନ୍ଦୀ ନଦୀ ମୟୂରଭଞ୍ଜ ଜିଲ୍ଲାର ମେଘସନୀ ପର୍ବତରୁ ଉତ୍ପତ୍ତିଲାଭ କରିଛି । ଏକ କମ୍ବଦନ୍ତୀ ଅନୁସାରେ ଦେବୀଙ୍କ କୃପାରୁ ଏହି ପର୍ବତରୁ ଝରୁଥିବା କ୍ଷୀର ମୟୂରଭଞ୍ଜର ଶାଳବଣ ଦେଇ ପ୍ରବାହିତ ହୋଇଥିଲା, ଯାହା ଫଳରେ ଏହାର ନାମକରଣ ସାଳନ୍ଦୀ ହୋଇଥିଲା । କିମ୍ବଦନ୍ତୀ ଭଦ୍ରକର ଆହାରପଦାସ୍ଥିତ ଭଦ୍ରକାଳୀ ମନ୍ଦିର ଉପରେ ଯେତେବେଳେ ମୁସଲମାନ ଶାସକଙ୍କଦ୍ୱାରା ଆକ୍ରମଣ କରାଯାଇ ନଷ୍ଟ କରିଦିଆଯାଇଥିଲା, ସେତେବେଳେ ମାଆ ଭଦ୍ରକାଳୀ ସାଳନ୍ଦୀ ନଦୀରେ ଅବସ୍ଥାନ କରିଥିଲେ । ମା ' ଭଦ୍ରକାଳୀ ବାସ କରୁଥିବା ଏହି ସ୍ଥାନଟି ଭଦ୍ରକାଳୀ ଗଣ୍ଡ ଭାବରେ ଖ୍ୟାତ ।
ମହିମାନନ୍ଦ ମିଶ୍ର, ଓଡ଼ିଶାର ଜଣେ ଉଦ୍ୟୋଗପତି । ସେ ଓଡ଼ିଶା ଷ୍ଟିଭେଡ଼ର୍ସ ଲିମିଟେଡ଼ ପ୍ରତିଷ୍ଠା କରିଛନ୍ତି ଓ ନିଜେ ସେଠାରେ ପରିଚାଳନା ନିର୍ଦ୍ଦେଶକ ଭାବରେ କାର୍ଯ୍ୟ କରୁଛନ୍ତି । ଓଡ଼ିଶା ଷ୍ଟିଭେଡ଼ର୍ସ ଲିମିଟେଡ଼ ପାରାଦ୍ୱୀପ, ଗୋପାଳପୁର ଓ ହଳଦିଆ ଆଦି ବନ୍ଦରରେ ଜାହାଜରୁ ଜିନିଷ ଚଢା ଓହ୍ଲା ଆଦି କାର୍ଯ୍ୟ କରିଥାଏ । ୧୯୭୮ ମସିହାରେ ମାତ୍ର ୧୫ଜଣ ସାଥୀଙ୍କୁ ନେଇ ଆରମ୍ଭ କରାଯାଇଥିବା ଓଡ଼ିଶା ଷ୍ଟିଭେଡ଼ର୍ସ ଲିମିଟେଡ଼, ବର୍ତ୍ତମାନ ୩୦୦୦ ଲୋକଙ୍କୁ କର୍ମନିଯୁକ୍ତି ପ୍ରଦାନ କରିପାରିଛି । ସେ ଗୋପାଳପୁର ବନ୍ଦରର ପରିଚାଳନା ନିର୍ଦ୍ଦେଶକ ଭାବରେ ମଧ୍ୟ କାର୍ଯ୍ୟରତ । ଗୋପାଳପୁର ବନ୍ଦରର ନିର୍ମାଣରେ ମହିମାନନ୍ଦ ମିଶ୍ରଙ୍କ ଅବଦାନକୁ ସ୍ୱୀକୃତି ଜଣାଇ, ତାଙ୍କୁ ୨୦୧୧ ମସିହାର ବିଜିନେସ ଲିଡ଼ରସିପ ସମ୍ମାନ ପ୍ରଦାନ କରାଯାଇଛି । ଛାତ୍ରଜୀବନରୁ ମହିମାନନ୍ଦ ରାଜନୀତି ସହିତ ଜଡ଼ିତ । ୧୯୯୨ର ରାମ ଜନ୍ମଭୂମି ଆନ୍ଦୋଳନ ସମୟରେ, ଟକ ସହରରେ ଦଙ୍ଗା ରୋକିବାରେ ତାଙ୍କର ଭୂମିକା ରହିଥିଲା । ମହେନ୍ଦ୍ର ସ୍ୱାଇଁ ନାମକ ବ୍ୟକ୍ତିଙ୍କ ହତ୍ୟା ମାମଲାରେ, ମହିମାଙ୍କୁ ୨୦୧୬ ମସିହା ଡିସେମ୍ବର ୨୪ ତାରିଖରେ ଥାଇଲ୍ୟାଣ୍ଡର ରାଜଧାନୀ ବ୍ୟାଙ୍ଗକକରୁ ଗିରଫ କରାଯାଇଥିଲା ।
ଓଡ଼ିଶାରେ ମତ୍ସ୍ୟ ସମ୍ପଦ ବିକାଶ ପାଇଁ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଓଡ଼ିଶା ମତ୍ସ୍ୟନୀତି, ୨୦୧୫ ଘୋଷଣା କରିଥିଲେ । ମତ୍ସ୍ୟ ଓ ପ୍ରାଣୀସମ୍ପଦ ବିକାଶ ବିଭାଗ ଓ ଆନ୍ତର୍ଜାତୀୟ ଅର୍ଥ ନିଗମର ଯୁଗ୍ମ ଆନୁକୂଳ୍ୟରେ ଓଡ଼ିଶା ମତ୍ସ୍ୟନୀତି, ୨୦୧୫ ଶୀର୍ଷକ କର୍ମଶାଳା ଅକ୍ଟୋବର ୮ , ୨୦୧୫ରେ ଅୟୋଜିତ ହୋଇ କୃଷି, ମତ୍ସ୍ୟ ଓ ପ୍ରାଣୀସମ୍ପଦ ବିକାଶ ମନ୍ତ୍ରୀ ପ୍ରଦୀପ ମହାରଥୀଙ୍କଦ୍ୱାରା ଉଦ୍ଘାଟନ ହୋଇଥିଲା । ଦେଶରେ ମତ୍ସ୍ୟନୀତି ପ୍ରଣୟନ କରିବାରେ ଓଡ଼ିଶା ଭାରତର ପ୍ରଥମ ରାଜ୍ୟ । ଉଦ୍ଦେଶ୍ୟ ରାଜ୍ୟର ମତ୍ସ୍ୟ ଉପିାଦନକୁ ୨୦୨୦ ସୁଦ୍ଧା ଦ୍ୱିଗୁଣିତ କରିବା ପାଇଁ ଏବଂ ରାଜ୍ୟର ସମସ୍ତ ମତ୍ସ୍ୟଚାଷୀଙ୍କୁ ଜୀବିକା ଯୋଗାଇ ଦେବା ଉଉଦ୍ଦେଶ୍ୟରେ ମତ୍ସ୍ୟନୀତି ପ୍ରସ୍ତୁତ କରାଯାଇଛି । ରୂପରେଖ ଓଡ଼ିଶା ରାଜ୍ୟରେ ମତ୍ସ୍ୟ ଉପିାଦନ ପାଇଁ ବିପୁଳ କ୍ଷେତ୍ର ରହିଛି । ରାଜ୍ୟରେ ୬ ଲକ୍ଷ ୭୮ ହଜାର ହେକ୍ଟର ମଧୁର ଜଳ ଅଞ୍ଚଳ ରହିଛି, ୪ ଲକ୍ଷ ୧୮ ହଜାର ହେକ୍ଟର ଖାରି ପାଣି ଅଞ୍ଚଳ ଏବଂ ୪୮୦ କିଲୋମିଟର ଦୀର୍ଘ ସମୁଦ୍ର ଉପକୂଳ ରହିଛିି । ରାଜ୍ୟରେ ୧୪ ଲକ୍ଷ ମତ୍ସ୍ୟଜୀବୀ ଏବଂ ମତ୍ସ୍ୟଚାଷୀ ଅଛନ୍ତି । ୨୦୧୪-୧୫ ଆର୍ଥିକ ବର୍ଷରେ ମୋଟ ୪ ଲକ୍ଷ ୬୭ ହଜାର ମେଟ୍ରିକ ଟନ ମାଛ ଉତ୍ପାଦିତ ହୋଇଥିବା ସ୍ଥଳେ ମଧୁର ଜଳ କ୍ଷେତ୍ରରେ ୩ ଲକ୍ଷ ୧ ହଜାର ମେଟ୍ରିକ ଟନ ମଧୁର ମାଛ, ୧ ଲକ୍ଷ ୩୩ ହଜାର ମେଟ୍ରିକ ଟନ ସାମୁଦ୍ରିକ ମାଛ ଏବଂ ୩୩ ହଜାର ମେଟ୍ରିକ ଟନ ଖାରିପାଣି ମାଛ ଉତ୍ପାଦିତ ହୋଇଛି । ରାଜ୍ୟରୁ ୨୦୧୪-୧୫ ଆର୍ଥିକ ବର୍ଷରେ ୨୦୬୯ କୋଟି ୧୭ ଲକ୍ଷ ଟଙ୍କାର ମତ୍ସ୍ୟ ଓ ମତ୍ସ୍ୟ ଉତ୍ପାଦ ରପ୍ତାନି ହୋଇଛି । ଚିଲିକାରେ ମାଛଧରା ଉନ୍ନତି ଏବଂ ପରିବେଶ ଅନୁପୂରକ ମାଛଧରା, ସାଧନର ସଂରକ୍ଷଣ, ପରିଚାଳନା ଓ ଅଧିନିୟମଗୁଡିକ ବାଧ୍ୟତାମୂଳକ ଉପଯୋଗ କରାଯିବ । ରାଜ୍ୟରେ ପ୍ରଚଳିତ କାର୍ଯ୍ୟକ୍ରମଗୁଡିକ ମାଧ୍ୟମରେ ନୂତନ ଜଳଭାଗ ସୃଷ୍ଟିଦ୍ୱାରା ଏବଂ ନୂତନ କ୍ଲଷ୍ଟର ଓ ଉଦ୍ୟୋଗୀକରଣଦ୍ୱାରା ନିଯୁକ୍ତି ସୃଷ୍ଟି କରାଯିବ । ରାଜ୍ୟର ଜଳଭଣ୍ଡାରଗୁଡିକରେ ଉନ୍ନତ ଯାଅାଁଳା ଗଚ୍ଛିତ କରି ଉତ୍ପାଦନ ବୃଦ୍ଧି କରାଯିବ ଏବଂ ଖାରିପାଣି ଚାଷ ପାଇଁ ସରକାରୀ ଜମିକୁ ଦୀର୍ଘମିଆଦୀ ଲିଜ ସୂତ୍ରରେ ପ୍ରଦାନଦ୍ୱାରା ଖାରିପାଣି ଚାଷର ଉନ୍ନତି ସାଧିତ ହେବ । ମତ୍ସ୍ୟନୀତି-୨୦୧୫ରେ ପ୍ରଦତ୍ତ ସମସ୍ତ ସୁବିଧା ସୁଯୋଗର ଆଶାନୁରୂପ ଉପଯୋଗ କରି ରାଜ୍ୟର ମତ୍ସ୍ୟଚାଷୀ ଓ ମତ୍ସ୍ୟ ଉଦ୍ୟୋଗୀମାନେ ମତ୍ସ୍ୟ ଉତ୍ପାଦନକୁ ଦ୍ୱିଗୁଣିତ କରାଇବେ ବୋଲି କୃଷିମନ୍ତ୍ରୀ ଆହ୍ୱାନ ଦେଇଥିଲେ । ଫଳପ୍ରଦ ରୂପାୟନ ବ୍ୟବସ୍ଥାକୁ ତଦାରଖ କରିବାକୁ ତୁରନ୍ତ ଏକ ଷ୍ଟିଅରିଂ କମିଠନ ଗଠନ କରାଯିବ । ରାଜ୍ୟର ଅଣ-ଖାରିପାଣି ଜଳରାଶିରେ ମତ୍ସ୍ୟଚାଷୀ ପାଇ ସ୍ୱତନ୍ତ୍ର ଲିଜ ନିୟମାବଳୀ ପ୍ରସ୍ତୁତ କରାଯିବ ଓ ମତ୍ସ୍ୟଚାଷ କ୍ଷେତ୍ରରେ ପୁଞ୍ଜି ବିନିଯୋଗକୁ ସୁଗମ କରିବା ପାଇଁ ଇପିକଲରେ ଏକ ପ୍ରକୋଷ୍ଠ ଖୋଲାଯିବା ଉପରେ ଏକ ପ୍ରସ୍ତାବ ଅଛି ।
ରମାକାନ୍ତ ପଣ୍ଡା  (ଜନ୍ମ ୩ ଅପ୍ରେଲ ୧୯୫୪) ଜଣେ ହୃଦରୋଗ ବିଶେଷଜ୍ଞ ଓ ମୂମ୍ବାଇରେ ଅବସ୍ଥିତ ଏସିଆନ୍ ହାର୍ଟ ଇନଷ୍ଟିଚୁଟର ପ୍ରବନ୍ଧ ନିର୍ଦ୍ଦେଶକ  । ସେ ୨୦୦୨ ମସିହାରେ ଏସିଆନ୍ ହାର୍ଟ ଇନଷ୍ଟିଚୁଟ ପ୍ରତିଷ୍ଠା କରିଥିଲେ । ୨୦୧୪ ମସିହା ସୁଦ୍ଧା ସେ ୨୦,୦୦୦ ହୃଦୟ ଅସ୍ତ୍ରୋପଚାର କରିସାରିଛନ୍ତି । ରମାକାନ୍ତଙ୍କର ଅସ୍ତ୍ରୋପଚାରର ସଫଳତାର ହାର ୯୯.୬% । ଡ଼. ପଣ୍ଡାଙ୍କୁ  'ବିଶ୍ୱର ଅନ୍ୟତମ ସୁରକ୍ଷିତ ହାର୍ଟ ସର୍ଜନ'  କୁହାଯାଏ । ମେଡଗେଟ ଟୁଡେ ଡାକ୍ତର ପଣ୍ଡାଙ୍କୁ ନମ୍ବର ୧ ହୃଦୟ ଅସ୍ତ୍ରୋପଚାରକ କହିବା ସହିତ, ଭାରତର ସ୍ୱାସ୍ଥ୍ୟ ବିଭାଗରେ ବଞ୍ଚିରହିଥିବା ଶ୍ରେଷ୍ଠ ୨୫ ଜଣ କିମ୍ବଦନ୍ତୀ ବ୍ୟକ୍ତିଙ୍କ ମଧ୍ୟରୁ ଜଣେ ବୋଲି ସମ୍ମାନିତ କରିଥିଲେ । ବାଲ୍ୟଜୀବନ ଓ ଶିକ୍ଷା ରମାକାନ୍ତ ପଣ୍ଡା, ଯାଜପୁର ଜିଲ୍ଲାର ଦାମୋଦରପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ମାତାଙ୍କ ନାମ ଜବକୁସୁମ । ରାଧାକାନ୍ତ ତାଙ୍କର ସାନ ଭାଇ । ସେ ଯାଜପୁରର ପ୍ରୀତିପୁର ହାଇସ୍କୁଲରୁ ସ୍କୁଲ ଶିକ୍ଷା ଲାଭ କରିଥିଲେ । ପ୍ରୀତିପୁର ହାଇସ୍କୁଲର ଶିକ୍ଷକ ସତୀଶ ଚନ୍ଦ୍ର ଦାସ ରମାକାନ୍ତଙ୍କୁ ସ୍ୱପ୍ନ ଦେଖିବାକୁ ଓ ସେଥିପ୍ରତି ସାଧନା କରିବାକୁ ଉତ୍ସାହ କରିଥିଲେ । ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟରୁ କଲେଜ ଶିକ୍ଷା ଓ ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟ, କଟକ ଏମ.ବି.ବି.ଏସ. ଶିକ୍ଷାଗ୍ରହଣ କରିଥିଲେ । ଉଭୟ ସ୍ଥାନରେ ସେ ସର୍ବୋଚ୍ଚ ସ୍ଥାନ ଅଧିକାର କରିଥିଲେ । ୧୯୮୦ରୁ ୧୯୮୫ ମଧ୍ୟରେ, ସେ ଅଖିଳ ଭାରତୀୟ ଆୟୁର୍ବିଜ୍ଞାନ ସଂସ୍ଥାନ, ଦିଲ୍ଲୀରୁ ସ୍ନାତକୋତ୍ତର ଶିକ୍ଷା ଲାଭ କରିଥିଲେ । ସେଠାରେ ମଧ୍ୟ ସେ ସର୍ବୋଚ୍ଚ ସ୍ଥାନ ଅଧିକାର କରିଥିଲେ । ରମାକାନ୍ତ, ଆମେରିକର କ୍ଲିଭଲ୍ୟାଣ୍ଡ କ୍ଲିନିକରୁ ଫେଲୋସିପ କରିଛନ୍ତି । ଯୁକ୍ତରାଜ୍ୟର ହେୟାରଫିଲ୍ଡ ହାସପତାଲରେ ସେ ଏକ ବର୍ଷ ସିନିୟର ରେଜିଷ୍ଟାର ଭାବରେ ମଧ୍ୟ କାମ କରିଛନ୍ତି । ସେଠାରେ, ସେ ବିଶିଷ୍ଟ ହୃଦ ସର୍ଜନ ଓ ପ୍ରତ୍ୟାରୋପକ ପ୍ରଫେସର  "ମାଗଦି ୟାକୁବ" ଙ୍କ ସହ କାମ କରିବାର ସୁଯୋଗ ଲାଭ କରିଥିଲେ । ପରିବାର ରମାକାନ୍ତ, ସଂଘମିତ୍ରାଙ୍କୁ ବିବାହ କରିଛନ୍ତି ଏବଂ ଶାଶ୍ୱତ ଓ ସୋନାଲ ନାମରେ ତାଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛନ୍ତି । ବୃତ୍ତିଗତ ସଫଳତା ରମାକାନ୍ତ, ୨୦୦୯ ମସିହାରେ ତତକାଳୀନ ପ୍ରଧାନମନ୍ତ୍ରୀ ମନମୋହନ ସିଂହଙ୍କ ହୃଦୟରେ ରିଡୁ-ବାଇପାସ ଅସ୍ତ୍ରୋପ୍ରଚାର କରିଥିଲେ । ଏହା ଡ. ପଣ୍ଡାଙ୍କୁ ଖୁବ ପରିଚିତି ଆଣିଦେଇଥିଲା । ୨୦୧୦ ମସିହାରେ ସେ ଆସାମର ମୁଖ୍ୟମନ୍ତ୍ରୀ ତରୁଣ ଗୋଗୋଇଙ୍କର ଅସ୍ତ୍ରୋପ୍ରଚାର କରିଥିଲେ । ୨୦୧୪ରେ ଡି. ରାଜା, ନରସିଂହ ମିଶ୍ର ଓ ଲାଲୁ ପ୍ରସାଦ ଯାଦବଙ୍କର ଅସ୍ତ୍ରୋପ୍ରଚାର କରିଥିଲେ ।
ଗୋଦାବରଥି ରାମଦାସ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ କନ୍ଧମାଳ ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଗୋଦାବରଥି ରାମଦାସ ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ବାଜୁ କୁରୁଙ୍ଗ  ( : ) ଏକ ପାରମ୍ପରିକ ମଳୟ  (ଜାତୀୟ ସମୂହ) ପୋଶାକ ଅଟେ ଯାହା ଶିଥିଳ ରୂପେ  "ଶଲଗ୍ନ ପୋଶାକ"  ରୂପେ ଅନୁବାଦିତ ହୋଇଥାଏ । ଏହି ପ୍ରକାରର ପୋଶାକ ମାଲେସିୟାର  (ରାଷ୍ଟ୍ରୀୟ ପୋଷାକ) ଋପେ ଜଣା ଯାଇଥାଏ  । ଇଣ୍ଡୋନେସିଆରେ , ଏହା ଏହି ସାଂସ୍କୃତିକ ଏବଂ ଜାତୀୟ ରୂପେ ବିବିଧ ଦେଶ  (ବିଶେଷ ରୂପେ ସୁମାତ୍ରା ଦ୍ୱୀପରେ - ଯେଉଁଠାରେ ବହୁ ଜାତୀୟ ମଳୟ ଏବଂ ମିନାଙ୍ଗକାବାଉ ମହିଳା ପିନ୍ଧନ୍ତି) ପରି ବହୁ ଖେତ୍ରିୟ କପଡ଼ା ରହିଛି  । ଏହା ସିଙ୍ଗାପୁର ଏବଂ ଥାଇଲାଣ୍ଡ ମଧ୍ୟ ମିଳିଥାଏ । ଇତିହାସ ଆରମ୍ଭରୁ ବାଜୁ କୁରୁଙ୍ଗ ଲମ୍ବା ଏବଂ ପରାଜିତ ଥିଲା । ଏହା 19ବିଂ ଶଦିର ଶେଷରେ ସୁଲତାନଙ୍କଦ୍ୱାରା ଲୋକପ୍ରିୟ ହୋଇଥିଲା । ଏହା କୁହାଯାଏକି, 1970 ଦଶକ ଏବଂ 1980 ଦଶକରେ ମାଲେସିଆର ଇସ୍ଲାମୀକରଣ ଅନୁସାରେ ବାଜୁ କୁରୁଙ୍ଗ ଆଧୁନିକ ମଲେସିଆରେ ସମୃଦ୍ଧ କରିଥିଲା । ପୁରୁଷମାନଙ୍କ ପାଇଁ ବାଜୁ କୁରୁଙ୍ଗ ସିକକ ମୁଜଙ୍ଗ ସାର୍ଟରେ ସାଧାରଣତଃ ତିନୋଟି ପକେଟ ଥାଏ । ତଳେ ଦୁଇଟି ଏବଂ ଉପରେ ଗୋଟେ । ଟେଲୁଗ ବେଲଗା ସାର୍ଟ ସାମାନ୍ୟ ରୂପେ କେବଳ ଦୁଇଟି ପକେଟ ତଳେ ରହିଥାଏ । ବାଜୁ ମେଳାୟୁ ଲମ୍ବା ଆସ୍ତିନ ସହିତ ଏକ ଢିଲା ଫିଟିଙ୍ଗ ସାର୍ଟ ରହିଥାଏ, ଯାହା ଲମ୍ବା ପକେଟ ସହିତ ପିନ୍ଧା ଯାଇଥାଏ । ଏହା ସାଧାରଣତଃ ପାରମ୍ପରିକ ରୂପେ ତିନି ଚଉଠ ଲମ୍ବା କିମ୍ବା ପୂର୍ଣ୍ଣ ସାରଙ୍ଗ ଶୈଳୀ ଯୁକ୍ତ କପଡ଼ା ହୋଇଥାଏ ଯାହା ବୁଣା ହୋଇଥିବା ପଦାର୍ଥରେ ତିଆରି ହୋଇଥାଏ । ମହିଳା ମାନଙ୍କ ପାଇଁ ବାଜୁ କୁରୁଙ୍ଗ ବାଜୁ କୁରୁଙ୍ଗ ଏକ ଢିଲା ଢାଲ ପୂର୍ଣ୍ଣ ପୋଷାକ ଅଟେ, ଯେଉଁଥିରେ ସ୍କର୍ଟ ଓ ବ୍ଲାଉଜ ସାମିଲ ରହିଥାଏ । ସ୍କର୍ଟ ଏକ ଲମ୍ବା କପଡ଼ାରୁ ତିଆରି ହୋଇଥାଏ, ଯାହା ଏକ ତରଫରୁ କୁଞ୍ଚ ରହିଥାଏ; ବ୍ଲାଉଜ କୋଲାୟରହିତ ହୋଇଥାଏ ଓ ଲମ୍ବା ଏକ ଆସ୍ତିନ ଅଟେ । ଏହା କେବେ କେବେ ରେଶମରୁ ମଧ୍ୟ ତିଆରି ହୋଇଥାଏ । ସଧାରଣତଃ ଏହା ଜାପାନ, ଦକ୍ଷିଣ କୋରିଆ, ଚୀନ, ତାଇୱାନ, ତୁର୍କୀ କିମ୍ବା ଭାରତରୁ ଆସିଥାଏ କିମ୍ବା ମାଲେସିଆ ରାଜ୍ୟର ତେରନଗାନୁ କିମ୍ବା କେଲନ୍ତାନରୁ ଆସିଥାଏ । ଆଧୁନିକ ବାଜୁ କୁରୁଙ୍ଗ ସାଧାରଣତଃ ଜିବନ୍ତ ରଙ୍ଗ ଓ ଜ୍ୟାମିତୀୟ ପ୍ୟାଟର୍ନର ବ୍ୟବହାର ହୋଇଥାଏ । ପରମ୍ପରାବାଦୀ ମାଲେସିଆର ପୂର୍ବ ରାଜ୍ୟ ଟେରେଗାନୁ ଏବଂ କେଲନ୍ତନରୁ କପଡ଼ା ପସନ୍ଦ କରାଯାଇଥାଏ, ଯେଉଁଠାରେ ବାଟିକ ଏବଂ ଅନ୍ୟ ହାତରୁ ତିଆରି କରାଯାଇଥିବା କପଡ଼ା ଏବେ ମଧ୍ୟ ମଜବୁଦ ରହିଛି । ଉତ୍ତର ମାଲେସିଆରେ ଅଧିକ ଋଢିବାଦୀ ରାଜ୍ୟରେ ପ୍ରାୟତଃ ଏକ ମହିଳା ଏକ ସ୍କାର୍ଫ ସହିତ ଏକ ବାଜୁ କୁରୁଙ୍ଗ ପିନ୍ଧିଥାନ୍ତି । ବାଜୁ କୁରୁଙ୍ଗ କାରଣରୁ ଆଶିଂକ ଋପେ ମହିଳା ସିଭିଲ ସେବକ ମାନଙ୍କ ପାଇଁ ଡ୍ରେସର ଅନୁମୋଦିତ ଶୈଳି ମାନଙ୍କ ମଧ୍ୟରୁ ଗୋଟିଏ ଅଟେ ଏବଂ ମହିଳା ବିଦ୍ୟାଳୟର ଛାତ୍ର ମାନଙ୍କ ପାଇଁ ୟୁନିଫର୍ମର ସ୍ୱିକୃତି ଶୈଳିରୁ ଗୋଟିଏ ଅଟେ । ଏହାର ଶୃଙ୍ଘର ବିକ୍ରୀ ସଧାରଣତଃ ମୁସଲିମ କ୍ୟାଲେଣ୍ଡରରେ ରମଜାନ ମାସରେ ହୋଇଥାଏ । ଏହା ମଧ୍ୟ ମହିଳା ବିନା-ମଳୟଦ୍ୱାରା ପିନ୍ଧା ଯାଇଥାଏ ।
ମାଗୁଣି ଚରଣ ପ୍ରଧାନ  (ଜନ୍ମ: ୧ ଜୁଲାଇ ୧୯୨୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭଞ୍ଜନଗର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମାଗୁଣି ୧୯୨୬ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦଣ୍ଡପାଣି ପ୍ରଧାନ ଓ ପତ୍ନୀଙ୍କ ନାମ ଶକୁନ୍ତଳା ପ୍ରଧାନ । ରାଜନୈତିକ ଜୀବନ ମାଗୁଣି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ପେଦାନା ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର କ୍ରିଶ୍ନ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପେଦାନା ୧୬.୨୫୫୮ ଉତ୍ତର ଅକ୍ଷାଂଶ ଓ ୮୧.୧୪୩୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପେଦାନା ସହରର ମୋଟ ଜନସଂଖ୍ୟା ୨୯୫୩୫ ଅଟେ । ସେଥି ମଧ୍ୟରୁ ୫୦.୦୨% ଜଣ ପରୁଷ ହୋଇଥିବା ବେଳେ ୪୯.୯୮% ଜଣ ନାରୀ ଅଟନ୍ତି । ପେଦାନାର ସାକ୍ଷରତା ହାର ୫୯.୮୯% ଅଟେ । ଏହା ଜାତୀୟ ହାରଠାରୁ ୪.୯୫% ପ୍ରତିଶତ କମ ଅଟେ । ସେଥିରୁ ୩୩.୦୦% ପ୍ରତିଶତ ପୁରୁଷ ଓ ୨୬.୮୯% ନାରୀ ଅଟନ୍ତି । ୧୧.୯୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ପେଦାନାର ସରକାରୀ ଭାଷା ଅଟେ ।
ହାଇପୋକାଲେମିଆ  (ଇଂରାଜୀ ଭାଷାରେ ବା ) ନାମ ଦିଆଯାଏ ଯେତେବେଳେ ରକ୍ତରେ   ପୋଟାସିଅମ  ( +) ସ୍ତର କମିଯାଏ  । ପୋଟାସିଅମ ସ୍ତର ସାଧାରଣତଃ ୩.୫ରୁ ୫.୦ ମିମୋ/ଲି  ୩.୫ରୁ ୫.୦ ମିଇକ୍ୟି/ଲି ଥାଏ ଓ ୩.୫ ମିମୋ/ଲି ସ୍ତରରୁ କମ ଥିଲେ ହାଇପୋକାଲେମିଆ ନାମ ଦିଆଯାଏ । ସାମାନ୍ୟ କମ ସ୍ତର ଥିଲେ କୌଣସି ଲକ୍ଷଣ ପ୍ରକାଶ ପାଏନାହିଁ । ଥକ୍କାଣ  , ଗୋଡ଼ କ୍ରାମ୍ପ, ଦୁର୍ବଳତା, ଓ କୋଷ୍ଠକାଠିନ୍ୟ ଆଦି ଲକ୍ଷଣ ଦେଖାଯାଏ । ହାଇପୋକାଲେମିଆ ହେଲେ ଅନିୟମିତ ହୃତ୍ ସ୍ପନ୍ଦନ   ଯେପରିକି ବ୍ରାଡିକାର୍ଡ଼ିଆ   ଓ ହୃଦ୍‌ରୋଧ   ରୋଗ ସଙ୍କଟ ବଢ଼ିଯାଏ । ହାଇପୋକେଲେମିଆର ମୂଖ୍ୟ କାରଣମାନଙ୍କର ନାମ ଯଥାକ୍ରମେ ତରଳ ଝାଡ଼ା  , ଡାଏବେଟିସ ଇନସିପିଡସ  , ହାଇପରଆଲଡୋସ୍ଟିରୋନିଜ୍ମ  , ହାଇପୋମାଗନେସେମିଆ  , ଖାଦ୍ୟରେ ଅଳ୍ପ ପୋଟାସିଅମ ଓ କେତେକ ଔଷଧ ଯେପରିକି ଫୁରୋସେମାଇଡ   ଓ ସ୍ଟିରଏଡ   । ପୋଟାସିଅମ ସ୍ତର ୨.୫ ମିମୋ/ଲିରୁ କମିଗଲେ ସାଂଘାତିକ ହାଇପୋକାଲେମିଆ ନାମ ଦିଆଯାଏ । ଅଳ୍ପ ସ୍ତର ଥିଲେ ଇସିଜିଦ୍ୱାରା     ମଧ୍ୟ ଏହି ରୋଗ ଚିହ୍ନଟ କରାଯାଇପାରେ । ପୋଟାସିଅମ ସ୍ତର ଅଧକ ହୋଇଥିଲେ ହାଇପରକାଲେମିଆ ନାମ ଦିଆଯାଏ । ଲକ୍ଷଣ ତ‌ଥା ଇସିଜି ପରିବର୍ତ୍ତନ ଥିବା ଓ ନ ଥିବା ଉପରେ ପୋଟାସିଅମ ଭରଣା ନିର୍ଭର କରେ । ସାମାନ୍ୟ କମ ଥଲେ ଖାଦ୍ୟରେ ପରିବର୍ତ୍ତନ କରି ଠିକ କରିଦିଆଯାଏ । ପୋଟାସିଅମ ପାଟିରେ ବା ଶୀରାଭ୍ୟନ୍ତରରେ ଦିଆଯାଏ । ଶୀରାଭ୍ୟନ୍ତରରେ ଦେଲେ ସାଧାରଣତଃ ଏକ ଘଣ୍ଟାରେ ୨୦ମିମୋଲରୁ କମ ପୋଟାସିଅମ ଦିଆଯାଏ । ସମ୍ଭବ ହେଲେ ସେଣ୍ଟ୍ରାଲ ଲାଇନରେ   ଗାଢ଼ ଦ୍ରବଣ  (>୪୦ମିମୋଲ/ଲି) ଦେବା ଉଚିତ  । ମ୍ୟାଗନେସିଅମ   ଭରଣା କରିବା ମଧ୍ୟ ଆବଶ୍ୟକ ହୋଇପାରେ । ହାଇପୋକାଲେମିଆ ଏକ ସାଧାରଣ ବିଦ୍ୟୁତ ବିଶ୍ଳେଷ୍ୟ ଅସନ୍ତୁଳନ       । ଡାକ୍ତରଖାନାରେ ଆଡମିଶନ ହୋଇଥିବା ଲୋକଙ୍କ ମଧ୍ୟରୁ ୨୦% ଲୋକଙ୍କର ଏହି ସମସ୍ୟା ହୁଏ । ହାଇପୋ ଅର୍ଥ ଅଧୀନରେ   ଓ କାଲିଅମ ଅର୍ଥ ରକ୍ତର ଅବସ୍ଥା, ଏହି ଦୁଇ ଶବ୍ଦ ମିଶି ହାଇପୋକାଲେମିଆ ଶବ୍ଦ ହୋଇଛି ।
ନାଥଦ୍ୱାରା ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ରଜ୍ସମନ୍ଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାଥଦ୍ୱାରା ୨୪.୯୨୯୯ ଉତ୍ତର ଅକ୍ଷାଂଶ ଓ ୭୩.୮୨୦୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୯୧୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାଥଦ୍ୱାରା ସହରର ମୋଟ ଜନସଂଖ୍ୟା ୩୭୦୦୭ ଅଟେ । ସେଥି ମଧ୍ୟରୁ ୫୨.୧୮% ଜଣ ପରୁଷ ହୋଇଥିବା ବେଳେ ୪୭.୮୨% ଜଣ ନାରୀ ଅଟନ୍ତି । ନାଥଦ୍ୱାରାର ସାକ୍ଷରତା ହାର ୭୨.୫୪% ଅଟେ । ଏହା ଜାତୀୟ ହାରଠାରୁ ୭.୭୦% ପ୍ରତିଶତ କମ ଅଟେ । ସେଥିରୁ ୪୧.୬୫% ପ୍ରତିଶତ ପୁରୁଷ ଓ ୩୦.୮୯% ନାରୀ ଅଟନ୍ତି । ୧୨.୯୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନାଥଦ୍ୱାରାର ସରକାରୀ ଭାଷା ଅଟେ ।
ରାଜାପାଲାୟମ ଏକ ଭାରତୀୟ ପୌରପାଳିକା   ଅଟେ । ଏହା ତାମିଲନାଡୁର ବିରୁଧୁ‌‌ନଗର ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାଜାପାଲାୟମ ସହରର ମୋଟ ଜନସଂଖ୍ୟା ୧୨୧୯୮୨ ଅଟେ । ସେଥି ମଧ୍ୟରୁ ୫୦.୦୭% ଜଣ ପରୁଷ ହୋଇଥିବା ବେଳେ ୪୯.୯୩% ଜଣ ନାରୀ ଅଟନ୍ତି । ରାଜାପାଲାୟମର ସାକ୍ଷରତା ହାର ୭୨.୯୯% ଅଟେ । ଏହା ଜାତୀୟ ହାରଠାରୁ ୮.୧୫% ପ୍ରତିଶତ କମ ଅଟେ । ସେଥିରୁ ୪୦.୦୭% ପ୍ରତିଶତ ପୁରୁଷ ଓ ୩୨.୯୨% ନାରୀ ଅଟନ୍ତି । ୯.୪୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ରାଜାପାଲାୟମର ସରକାରୀ ଭାଷା ଅଟେ ।
ଶୁଦ୍ଧସତ୍ତା ମିଶ୍ର  (ଜନ୍ମ: ୦୯ ଜୁଲାଇ ୧୯୮୪) ଜଣେ ଓଡ଼ିଆ ଚିତ୍ରଶିଳ୍ପୀ ଓ ଆଇନଜୀବୀ  । ଜୀବନୀ ପ୍ରାରମ୍ଭିକ ଜୀବନ ଶୁଦ୍ଧସତ୍ତା ମିଶ୍ର ଓଡ଼ିଶାର ଭୁବନେଶ୍ୱରରେ ୧୯୮୪ ମସିହା ଜୁଲାଇ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ମାତାଙ୍କ ନାମ ସଂଧ୍ୟାରାଣୀ ମିଶ୍ର ଓ ପିତାଙ୍କ ନାମ ରମାକାନ୍ତ ମିଶ୍ର । ଶିକ୍ଷା ସେ ୨୦୦୦ ମସିହାରେ ବିଦ୍ୟାଳୟ ଶିକ୍ଷା ସମାପ୍ତ କରି ଫୁଲବାଣୀ ସରକାରୀ କଲେଜରେ ଭର୍ତ୍ତି ହୋଇଥିଲେ । ମହାବିଦ୍ୟାଳୟ ଶିକ୍ଷା ଲାଭ କରିବା ପରେ ସେ ୟୁନିଭରସିଟି ଆଇନ ମହାବିଦ୍ୟାଲୟ, ଭୁବନେଶ୍ୱରରୁ ଆଇନରେ ସ୍ନାତକ ତଥା ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ଚିତ୍ରକଳା ସ୍କୁଲରେ ପଢୁଥିବା ସମୟରୁ ସେ ଚିତ୍ରକଳାରେ ଆଗ୍ରହୀ ଥିଲେ । ସେ ଅଙ୍କନରେ କୌଣସି ନିର୍ଦ୍ଦିଷ୍ଟ ଧାରାକୁ ଅନୁସରଣ କରନ୍ତି ନାହିଁ । ପାରମ୍ପରିକ କଳାର ଏକ ସ୍ୱତନ୍ତ୍ର ମାଧ୍ୟମ ଭାବେ କପଡ଼ା ଉପରେ ସେ ଚିତ୍ର ଆଙ୍କିଥାନ୍ତି । ଏତଦ୍‌ ବ୍ୟତୀତ ଶାଢ଼ୀ ଉପରେ ମଧ୍ୟ ସେ ଚିତ୍ରପଟ୍ଟ ଆଙ୍କିଥାନ୍ତି । ସେ ଭାଗ ନେଇ ଥିବା କିଛି ଉଲ୍ଲେଖନୀୟ ପ୍ରଦର୍ଶନୀ ମଧ୍ୟରୁ ଭୁବନେଶ୍ୱରସ୍ଥିତ ମଡ଼ର୍ଣ୍ଣ ଆର୍ଟ ଗ୍ୟାଲେରୀ ପରିସରରେ ଆୟୋଜିତ ୨୦୨୧ ଚିତ୍ରକଳା ପ୍ରଦର୍ଶନୀ ଓ ଧଉଳିରେ ଅନୁଷ୍ଠିତ ଆନ୍ତର୍ଜାତିକ କଳା ଶିବିର ଅନ୍ୟତମ ।
ରିବା ବବର୍ ଜଣେ ଭାରତୀୟ ଅଭିନେତ୍ରୀ । ୨୦୦୧ ମସିହାରେ, ସେ ଏକ ଆରବିକ୍ ପପ୍ ସଙ୍ଗ୍ ହବିବି ଦାହରେ କାମ କରିଥିଲେ । ଏହାପରେ, ସେ ହିନ୍ଦୀ ଦୂରଦର୍ଶନ ଧାରାବାହିକ କ୍ୟୁଁ ପ୍ୟାର୍ ହୋତା ଜରିଆରେ ହିନ୍ଦୀ ଦୂରଦର୍ଶନ ଜଗତରେ କାମ କରିଥିଲେ, ଯେଉଁଥିରେ ସେ ନିକିତା ଭୂମିକାରେ ଅଭିନୟ କରିଥିଲେ । ତା 'ପରେ, ସେ କ୍ୟୁଁକି ସାସ୍ ଭି କଭି ବହୁ ଥିରେ କାମ କରିଥିଲେ, ଯେଉଁଥିରେ ସେ ଦାମିନୀ ଭୂମିକାରେ କାମ କରିଥିଲେ । ବେଇନ୍ତେହା ଧାରାବାହିକରେ ଶବାନା ହୁଲାମ ହାଇଦର୍, ରାମ୍ ମିଲାୟି ଯୋଡ଼ିରେ ବିମ୍ମି ଏବଂ ସୂର୍ଯ୍ୟପୁତ୍ର କର୍ଣ୍ଣରେ ପ୍ରିୟମ୍ବଦା ଭୂମିକରେ କାମ କରିଛନ୍ତି ।
ଏଲ.ଏମ.ଏସ. ବରିହା  (ମୃତ୍ୟୁ: ୨୩ ଜୁନ ୧୯୭୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଦ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଏଲ.ଏମ.ଏସ. ବରିହାଙ୍କ ବାପାଙ୍କ ନାମ ସଦାନନ୍ଦ ସିଂହ ବିରହା ଓ ପତ୍ନୀଙ୍କ ନାମ ଲମୋନୀ ସିଂହ ବିରହା । ରାଜନୈତିକ ଜୀବନ ଏଲ.ଏମ.ଏସ. ବରିହା ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଏଲ.ଏମ.ଏସ. ବରିହା ୧୯୭୨ ମସିହାର ଜୁନ ମାସ ୨୩ ତାରିଖରେ ମୃତ୍ୟୁବରଣ କରିଥିଲେ ।
ରାଧୁ ମିଶ୍ର  (୭ ମାର୍ଚ୍ଚ ୧୯୫୨), ଜଣେ ଓଡ଼ିଆ ବ୍ୟଙ୍ଗ ସାହିତ୍ୟିକ, ସମାଲୋଚକ ଓ ଅନୁବାଦକ  । ଓଡ଼ିଶାର ବିଭିନ୍ନ ସ୍ଥାନରେ ବ୍ୟଙ୍ଗ କବି ସମ୍ମିଳନୀ ଏବଂ  "ମହାକୁମ୍ଭ ହାସ୍ୟମେଳା"  ଆଦି ମାଧ୍ୟମରେ ସେ ବ୍ୟଙ୍ଗସାହିତ୍ୟର ପ୍ରଚାର ପ୍ରସାର ଦିଗରେ କାର୍ଯ୍ୟ କରିଛନ୍ତି । ତାଙ୍କ ସମ୍ପାଦନାରେ ମାସିକ ପତ୍ରିକା ହରିବୋଲ ପ୍ରକାଶ ପାଉଥିଲା । ସେ ରାଉରକେଲା ଇସ୍ପାତ କାରଖାନାରୁ ସେବା ନିବୃତ ହୋଇସାରିଛନ୍ତି ।
ପୋଷ୍ଟିରିଅର ୟୁରେଥ୍ରାଲ ଭଲଭ   ରୋଗରେ ଏକ ନବଜାତ ପୁଅର ମୂତ୍ରନଳୀ ଏକ ତନ୍ତୁ ଭାଙ୍ଗଦ୍ୱାରା ଅବରୋଧ ହୋଇଥାଏ । ଜନ୍ମ ପରେ ଏହାର ଲକ୍ଷଣଗୁଡିକ ମଧ୍ୟରେ ଶିଶୁର ଖାଇବା ଅସୁବିଧା ହୁଏ ଓ ବଞ୍ଚିବା କଷ୍ଟକର ହୁଏ । ଏହା ୟୁରିନାରି ରିଟେନନ, କ୍ରନିକ୍ ବୃକ୍‌କ ରୋଗ, ଫୁସଫୁସର ଅସମ୍ପୂର୍ଣ୍ଣ ବିକାଶ, ଅନିଚ୍ଛାକୃତ ମୂତ୍ର ତ୍ୟାଗ, କିମ୍ବା ମୂତ୍ରନଳୀ ସଂକ୍ରମଣ ହୋଇପାରେ  କିପରି ଏବଂ କାହିଁକି ଏହି ବ୍ୟାଘାତ ସୃଷ୍ଟି ହୁଏ, ତାହା ଅଜ୍ଞାତ ଅଛି । ପାରିବାରିକ ଇତିହାସ ଥିଲେ ଏହି ରୋଗ ସଙ୍କଟ ଥାଏ । ଟିସୁ ଭାଙ୍ଗ ବା ଫୋଲ୍ଡର ଉତ୍ପତ୍ତି ଉପରେ ଆଧାର କରି ସେମାନଙ୍କୁ ତିନୋଟି ପ୍ରକାରରେ ବିଭକ୍ତ କରାଯାଇପାରେ । ଫୋଲ୍ଡର ସମ୍ଭାବ୍ୟ ଉତ୍ପତ୍ତି ବିଷୟ ଅବଶ୍ୟ ୨୦୨୦ମସିହାରେ ବିବାଦୀୟ ଥିଲା । ଜନ୍ମ ପୂର୍ବରୁ ଅଲଟ୍ରାସାଉଣ୍ଡ କରି ଓ ଜନ୍ମ ପରେ ଭଏଡିଙ୍ଗ ସିଷ୍ଟୋୟୁରେଥ୍ରୋଗ୍ରାଫି କରି ରୋଗ ନିର୍ଣ୍ଣୟ କରାଯାଏ । ଜନ୍ମ ପୂର୍ବରୁ ଅସ୍ତ୍ରୋପଚାର କରାଯାଇପାରେ; ତଥାପି, ଫଳାଫଳଗୁଡିକ ମିଶ୍ରିତ ହୋଇପାରେ । ଜନ୍ମ ପରେ ମୂତ୍ରାଶୟ ଏକ ଫିଡିଂ ଟ୍ୟୁବ ବା ଖାଦ୍ୟନଳୀ ସାହାଯ୍ୟରେ ମୂତ୍ରାଶୟ ନିଷ୍କାସିତ କରାଯାଇପାରେ । ଇଲେକ୍ଟ୍ରୋଲାଇଟ୍ କିମ୍ବା ଶ୍ୱାସକ୍ରିୟାର ସମସ୍ୟାର ସମାଧାନ ପାଇଁ ଅନ୍ୟାନ୍ୟ ପ୍ରୟାସ ଆବଶ୍ୟକ ହୋଇପାରେ । ଟିସୁର ଫୋଲ୍ଡକୁ ବାହାର କରିବା ପାଇଁ ଅସ୍ତ୍ରୋପଚାର କରାଯାଏ ଏବଂ ସମ୍ଭାବ୍ୟ ଭେସିକୋୟୁରେଟେରିକ୍ ରିଫ୍ଲକ୍ସର ଚିକିତ୍ସା ପାଇଁ ମଧ୍ୟ ଅପରେଶନ ଆବଶ୍ୟକ ହୋଇପାରେ । ପ୍ରାୟ ୫,୦୦୦ ପୁଅ ମଧ୍ୟରୁ ଜଣକର ଏହି ରୋଗ ହୁଏ । ୧୭୧୭ ମସିହାରେ ଜିଓଭାନି ବାଟିସ୍ତା ମର୍ଗାଗ୍ନି ଏହି ରୋଗ ବିଷୟରେ ପ୍ରଥମେ ବର୍ଣ୍ଣନା କରିଥଲେ । ହଗ୍ ୟଙ୍ଗ ପ୍ରଥମେ ୧୯୧୯ରେ ଏହାର ଶ୍ରେଣୀକରଣ କରିଥିଲେ ।
ସରାହନ ଭାରତୀୟ ରାଜ୍ୟ ହିମାଚଳ ପ୍ରଦେଶର ଏକ ସୁନ୍ଦର ଦର୍ଶନୀୟ ସ୍ଥାନ । ଏଠାରେ ପ୍ରସିଦ୍ଧ ଭୀମକାଳୀ ମନ୍ଦିର ଅବସ୍ଥିତ । ଭୀମକାଳୀ ତତ୍ କାଳୀନ ବୁଶହର ରାଜ୍ୟର ଆରାଧ୍ୟା ଦେବୀ ଥିଲେ । ଏହି ମନ୍ଦିର ସିମଳାଠାରୁ 170 କିଲୋମିଟର ଦୂରରେ ଅବସ୍ଥିତ ଏବଂ ଏହା ଭାରତରେ ଥିବା 51ଟି ଶକ୍ତି ପୀଠ ମଧ୍ୟରୁ ଅନନ୍ୟତମ । ଏହି ଅଞ୍ଚଳ ପ୍ରାଚୀନ ଇଣ୍ଡୋ-ତିବ୍ୱତ ରୋଡଠାରେ ରହିଛି । ସରାହନର ନାମ ପୂରଣରେ ମଧ୍ୟ ଉଲ୍ଲିଖିତ ରହିଛି । ଉପଲବ୍ଧ ସୁବିଧା ସବୁ ଏଠାରେ ର ହୋଟେଲ ସମେତ ପର୍ଯ୍ୟାପ୍ତ ତୀର୍ଥଯାତ୍ରୀ ଓ ପର୍ଯ୍ୟଟକ ରହଣି ସ୍ଥଳ ରହିଛି । ପର୍ଯ୍ୟଟନ ଋତୁରେ ଏଠାରେ ଗହଳି ରହେ । ଏଠାରେ ବାଙ୍କ , ପୋସ୍ତ ଅଫିସ ଆଦିର ସୁବିଧା ମିଳେ । ଦର୍ଶନୀୟ ସ୍ଥାନ : ଭୀମକାଳୀ ଏଠାରେ ସର୍ବ ପ୍ରାଚୀନ ତଥା ପ୍ରସିଦ୍ଧ ଶକ୍ତି ପୀଠ । ଏହାର ନିର୍ମାଣ ଶୈଳୀରେ ପ୍ରଥମରୁ ତୃତୀୟ ଶତାବ୍ଦୀରେ ପ୍ରଚଳିତ କୁଶାଣ ସ୍ଥାପତ୍ୟ କଳା ଦେଖାଯାଇଥାଏ । ଏହା ନିକଟରେ ଆହୁରି ଦୁଇଟି ମନ୍ଦିର ରହିଛି । ସେଥିରେ ଇଣ୍ଡୋ-ତିବେତାନ ଶୈଳୀର ନିର୍ମାଣ ଦେଖାଯାଇଥାଏ । ଏହି ମନ୍ଦିରରେ କାଷ୍ଠ ଖୋଦେଇ କମ ମଧ୍ୟ ରହିଛି । ଏହି ମନ୍ଦିର ନିକଟରେ ରାଜା ଓ ରାଣୀଙ୍କ ମହଲ ପରେ ନିର୍ମିତ ହେଇ ରହିଛି । ଏହି ମହଲର ଚତୁର୍ଦିଗରେ ଉଦ୍ୟାନ ରହିଛି । ବର୍ତ୍ତମାନର ରାଜବଂଶ ଉତ୍ତରାଧିକାରୀମାନେ ସେଠାରେ ରାହୁନଥିଲେ ମଧ୍ୟ ଦଶହରା ସମୟରେ ସାମୟିକ ଭାବେ ଆସି ରହନ୍ତି । ଏଠାରେ ଏକ ପକ୍ଷୀ ଆବାସ ମଧ୍ୟ ରହିଛି । ସେଠାରେ ଅନେକ ବିରଳ ଜାତୀୟ ପକ୍ଷୀ ରଖାଯାଇଛି । : .  (500 ) . , . 1 2 - . ଭୌଗୋଳିକ ସ୍ଥିତି ସରାହନର ଅବସ୍ଥିତି 31.52  77.80    / 31.52; 77.80. ଏହାର ହାରାହାରି ପତ୍ତନ 7,589 ଫୁଟ । : ଏହା ଏକ ଶୀତଳ ଅଞ୍ଚଳ । ଶୀତ କାଳ ଏଠାରେ ତାପମାତ୍ରା 7 ଡିଗ୍ରୀରୁ ବିଯୁକ୍ତ 7 ଡିଗ୍ରୀ ଯାଏ ରହେ । ଶୀତ କାଳରେ ପ୍ରବଳ ବରଫପାତ ହୁଏ । ଗ୍ରୀଷ୍ମ ସମୟରେ ତାପମାତ୍ରା 10ରୁ 30 ଡିଗ୍ରୀ ମଧ୍ୟରେ ରହେ । ଏଠାରେ ପରଚୁର ପରିମାଣରେ ଆପଲ ସହ ଅନନ୍ୟ ଫଳ ଚାଷ ହେଇଥାଏ । ଯାତାୟତ ସାହାରଣ ଦିଲ୍ଲୀରୁ 564 କିଲୋମିଟର ଓ ସିମଳାରୁ 170 କିଲୋମିଟର । କାଳକା ପର୍ଯ୍ୟନ୍ତ ଟ୍ରେନରେ ଓ ଚଣ୍ଡିଗଡ ପର୍ଯ୍ୟନ୍ତ ବିମାନରେ ଯାଇ ସେଠାରୁ ରାସ୍ତା ପଥରେ ଯାଇ ହୁଏ ।
ଗୀତା ମହାଳିକ ଓଡ଼ିଶାରେ ଜନ୍ମିତ, କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ସମ୍ମାନିତ ଜଣେ ଓଡ଼ିଶୀ ନୃତ୍ୟ ଶିଳ୍ପୀ । ବାଲ୍ୟ ଜୀବନ ଓ ବ୍ୟକ୍ତିଗତ ଜୀବନ ଗୀତା ମହାଳିକ ୧୯୪୮ ମସିହାରେ କୋରାପୁଟରେ ଜନ୍ମଗ୍ରହଣ କରିଥିଲେ । ସେ ଖୁବ୍ କମ୍ ବୟସରେ ପ୍ରଖ୍ୟାତ ନୃତ୍ୟଗୁରୁ ଦେବ ପ୍ରସାଦ ଦାଶଙ୍କଠାରୁ ପ୍ରାରମ୍ଭିକ ନୃତ୍ୟ ଶିକ୍ଷା ଆରମ୍ଭ କରିଥିଲେ । ଏହା ପରେ ପରେ ସେ ପ୍ରଖ୍ୟାତ ନୃତ୍ୟଗୁରୁ ମାୟାଧର ରାଉତ ଙ୍କଠାରୁ ତାଲିମ ନେଲେ । ଫଳରେ ତାଙ୍କ ନୃତ୍ୟରେ କବିତାର ସାବଲୀଳତା ପରିଦୃଷ୍ଟ ହୁଏ ବୋଲି ଅନେକ ନୃତ୍ୟବିଶାରଦ ମତ ଦିଅନ୍ତି । ଭାରତୀୟ ଅଷ୍ଟନୃତ୍ୟକଳା ମଧ୍ୟରେ ସର୍ବପ୍ରାଚୀନ ଓଡ଼ିଶୀ ନୃତ୍ୟ ଶୈଳୀର ଅନ୍ୟତମ ପ୍ରଖ୍ୟାତ ନୃତ୍ୟ ଶିଳ୍ପୀ ଭାବେ ସେ ପ୍ରଶିଦ୍ଧ । ଓଡ଼ିଶୀକୁ ବିଶ୍ୱସ୍ତରରେ ପ୍ରଚାର ଓ ପ୍ରସାର କରିବାରେ ତଥା ଭାରତୀୟ କଳା ଓ ସଂସ୍କୃତିରେ ତାଙ୍କର ଅବଦାନ ପାଇଁ ଭାରତ ସରକାର ୨୦୧୪ ମସିହାରେ ଭାରତର ଚତୁର୍ଥ ବେସାମରିକ ସମ୍ମାନ ପଦ୍ମଶ୍ରୀ ଉପାଧୀରେ ତାଙ୍କୁ ଭୂଷିତ କରିଛନ୍ତି । ଗୀତା ପୃଥୀବୀର ବହୁ ଦେଶ ଯଥା; ସ୍ୱିଜର୍ଲ୍ୟାଣ୍ଡ ,ଚୀନ, ଫ୍ରାନ୍‌ସ୍, ଇଟାଲୀ, ସ୍ପେନ୍, ଆମେରିକା, କାନାଡା, ଜର୍ମାନୀ, ପର୍ତ୍ତୁଗାଲ୍, ଗ୍ରୀସ୍‌ ତଥା ଆଫ୍ରିକା ମହାଦେଶର ବହୁ ଦେଶ ଭ୍ରମଣ କରି ତାଙ୍କ ନୃତ୍ୟ ପ୍ରଦର୍ଶନ କରିଛନ୍ତି ଏବଂ ପ୍ରଶଂସିତ ମଧ୍ୟ ହୋଇଛନ୍ତି । ସେ ମଧ୍ୟ ଭାରତର ପ୍ରାୟ ସମସ୍ତ ବିଶିଷ୍ଟ ନୃତ୍ୟ ମହୋତ୍ସବରେ ନିଜର ନୃତ୍ୟ ପ୍ରଦର୍ଶନ କରିଛନ୍ତି । ତନ୍ମଧ୍ୟରୁ ଖଜୁରାହୋ ନୃତ୍ୟୋତ୍ସବ, ଏଲୋରା, ଏଲିଫାଣ୍ଟା, କୋଣାର୍କ ନୃତ୍ୟୋତ୍ସବ, ମହାବଳୀପୁରମ୍, ମୁକ୍ତେଶ୍ୱର, ବଦ୍ରି କେଦାର ଉତ୍ସବ, ତାଜ ମହୋତ୍ସବ, କାଳିଦାସ ସମାରୋହ, ଗଙ୍ଗା ମହୋତ୍ସବ ଏବଂ ମଣ୍ଡୁ ମହୋତ୍ସବ ଇତ୍ୟାଦି ପ୍ରମୁଖ ।
ନାଗ୍ଲା ଏକ ଭାରତୀୟ ଜନଗଣନା ସହର   ଅଟେ । ଏହାର ଉଧମ୍ ସିଙ୍ଘ୍ ‌‌ନଗର ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାଗ୍ଲା ସହରର ମୋଟ ଜନସଂଖ୍ୟା ୨୨୯୪୪ ଅଟେ । ସେଥି ମଧ୍ୟରୁ ୫୫.୧୬% ଜଣ ପରୁଷ ହୋଇଥିବା ବେଳେ ୪୪.୮୪% ଜଣ ନାରୀ ଅଟନ୍ତି । ନାଗ୍ଲାର ସାକ୍ଷରତା ହାର ୭୦.୪୮% ଅଟେ । ଏହା ଜାତୀୟ ହାରଠାରୁ ୫.୬୪% ପ୍ରତିଶତ କମ ଅଟେ । ସେଥିରୁ ୪୩.୧୭% ପ୍ରତିଶତ ପୁରୁଷ ଓ ୨୭.୩୨% ନାରୀ ଅଟନ୍ତି । ୧୧.୮୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ନାଗ୍ଲାର ସରକାରୀ ଭାଷା ଅଟେ ।
ମାଦିକେରି ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର କୋଦଗୁ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାଦିକେରି ୧୨.୪୧୯୮ ଉତ୍ତର ଅକ୍ଷାଂଶ ଓ ୭୫.୭୩୭୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୪୮୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଦିକେରି ସହରର ମୋଟ ଜନସଂଖ୍ୟା ୩୨୨୮୬ ଅଟେ । ସେଥି ମଧ୍ୟରୁ ୫୦.୬୬% ଜଣ ପରୁଷ ହୋଇଥିବା ବେଳେ ୪୯.୩୪% ଜଣ ନାରୀ ଅଟନ୍ତି । ମାଦିକେରିର ସାକ୍ଷରତା ହାର ୮୧.୦୧% ଅଟେ । ଏହା ଜାତୀୟ ହାରଠାରୁ -୧୬.୧୭% ପ୍ରତିଶତ କମ ଅଟେ । ସେଥିରୁ ୪୨.୨୧% ପ୍ରତିଶତ ପୁରୁଷ ଓ ୩୮.୮୦% ନାରୀ ଅଟନ୍ତି । ୧୦.୯୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ମାଦିକେରିର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ମାଦିକେରିରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୨୫.୫ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୬.୨ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୩୨୧୬.୨ / ହୋଇଥାଏ ।
ଏହା ଭାରତର ମୁଖ୍ୟ ବେଳାଭୂମି ମାନଙ୍କ ଏକ ତାଲିକା । ଏହା ରାଜ୍ୟୱାରି ହିସାବରେ ଦିଆଯାଇଛି ।
ଭରତୀୟ ଡାକ ବିଭାଗ  (ଇଣ୍ଡିଆ ପୋଷ୍ଟ ବ୍ୟବସାୟିକ ଚିହ୍ନସହ କାର୍ଯ୍ୟକରେ) ଭାରତ ସରକାରଙ୍କଦ୍ୱାରା ପରିଚାଳିତ ଭାରତର ଡାକ ସେବା ଅଟେ  । ଏହାକୁ ଡାକଘର ବୋଲି ମଧ୍ୟ କୁହାଯାଏ । ଭାରତୀୟ ଡାକ ସେବାରେ ୧୫୫,୩୩୩ଟି ଡାକଘର ଅଛି, ଏବଂ ଏହା ବିଶ୍ୱସ୍ଥରରେ ବଣ୍ଟନ ହେଇଥିବା ଡାକସେବାଗୁଡ଼ିକ ମଧ୍ୟରୁ ଅନ୍ୟତମ । ଭାରତୀୟ ଡାକ ସେବା ନିଜର ସେବା କେବଳ ସହରରେ ହିଁ ନୁହେଁ ବରଂ ଦୂରବର୍ତ୍ତୀ ଜାଗାରେ ମଧ୍ୟ ସେବା ଯୋଗାଏ । ଭାରତୀୟ ଡାକ ସେବା କେବଳ ଚିଠି ଆଦାନ ପ୍ରଦାନ କରେନି, ଏହା କାର୍ଯ୍ୟାଳୟ ସେବା, ବ୍ୟାଙ୍କ ସେବା ଏବଂ ଅତ୍ୟଧିକ ସେବା ମଧ୍ୟ ପ୍ରଦାନ କରେ । ଭାରତୀୟ ଡାକ ସେବାର ଶାସନ ଓ ବ୍ୟବସ୍ଥା ଭାରତୀୟ ଡାକ ସେବା ଭାରତ ସରକାରଙ୍କ ସୁଚନା ଓ ଲୋକସଂପର୍କ ବିଭାଗ ଅଧିନ୍ନରେ ଆସୁଛି। ଭାରତୀୟ ଡାକ ସେବା ସଂସ୍ଥାର ଉଚ୍ଚ ସେବା ବିଭାଗଟି ହେଲା ଭାରତୀୟ ଡାକ ସେବା ବୋର୍ଡ। ଏହି ସଂସ୍ଥାରେ ଜଣେ ସଭାପତି ଓ ୬ ଜଣ ସଦସ୍ଯ ଅଛନ୍ତି। ଭାରତୀୟ ଡାକ ସେବାଟି ୨୨ ବିଭାଗରେ ବିଭାଜନ ହୋଇଛି, ପ୍ରତେକ ବିଭାଗ ମୁକ୍ଷ୍ଯ ଡାକ ମାହାପ୍ରବନ୍ଧକ ଅଟନ୍ତି। ପ୍ରତେକଟି ବିଭାଗ ବିଭିନ୍ନ ଭାଗରେ ବିଭାଜିତ ହୋଇଛି ଜାହାକି ବିଭିନ୍ନ ସ୍ତାନରେ ସେବା ପ୍ରଦାନ କରେ। ୨୨ଟି ବିଭାଗ ଛଡା ଏହାରେ ଭାରତୀୟ ଡାକ ନିଜର ଏକ ବିଭାଗ ଭାରତୀୟ ସୁରକ୍ଷା କରୁଥିବା ଯବାନମାନଙ୍କୁ ଦେଇଥାଏ।ଏହାର ସଭାପତି ସେହି ସ୍ଥାନରେ ଥିବା ମେଜର ଜେନେରାଲଙ୍କୁ ମିଳିଥାଏ।
କାହ୍ନୁ ଚରଣ ଲେଙ୍କା  ଜନ୍ମ:  (1939-03-02)ମାର୍ଚ୍ଚ ୨, ୧୯୩୯   ଜଣେ ଭାରତୀୟ ରାଜନେତା । ସେ କୁନୁ ଚରଣ ଲେଙ୍କା ଭାବରେ ମଧ୍ୟ ପରିଚିତ । ସେ ଓଡ଼ିଶାରୁ ଜଣେ ସାଂସଦ ଭାବରେ ଭାରତର ସଂସଦର ଉପର ସଦନ ରାଜ୍ୟ ସଭାକୁ ନିର୍ବାଚିତ ହୋଇଥିଲେ । ସେ ପି. ଭି. ନରସିଂହ ରାଓଙ୍କ ସରକାରରେ ରେଳ ମନ୍ତ୍ରୀ ଏବଂ କୃଷି ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଏହା ପୂର୍ବରୁ ସେ ଓଡ଼ିଶାର ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।
ସଲଫାସେଟାମାଇଡ ହେଉଛି ଏକ ଆଣ୍ଟିବାୟୋଟିକ ଯାହା ନେତ୍ରାବରଣ ପ୍ରଦାହ  , ବ୍ରଣ ଏବଂ ସେବୋରିକ ଡର୍ମାଟାଇଟିସ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଟ୍ରାକୋମା ପାଇଁ ବ୍ୟବହୃତ ହୋଇଥିବାବେଳେ ପାଟିରେ ମଧ୍ୟ ଆଣ୍ଟିବାୟୋଟିକ୍ ଆବଶ୍ୟକ । ଏହା ଚର୍ମରେ ପ୍ରୟୋଗ କରାଯାଏ, କିମ୍ବା ଆଖି ବୁନ୍ଦା କିମ୍ବା ଆଖି ମଲମ ଭାବରେ ମଧ୍ୟ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉତ୍ତେଜନା ଏବଂ ଫୋଡ଼ି ହେବା ଅନୁଭବ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଅନ୍ତର୍ଭୁକ୍ତ ହୋଇପାରେ । ଦୀର୍ଘ ସମୟ ବ୍ୟବହାର କଲେ କବକ ସଂକ୍ରମଣର ଆଶଙ୍କା ବଢ଼ିପାରେ । ଏହା ଏକ ସଲଫୋନାମାଇଡ୍ ଶ୍ରେଣୀର ଔଷଧ । ୧୯୪୬ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସଲଫାସେଟାମାଇଡ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୧୫ ମିଲି ବୋତଲ ଆଖି ବୁନ୍ଦା ପ୍ରାୟ ୨୦ ଡଲାର ହୋଇଥିବାବେଳେ ୨୦୨୧ ସୁଦ୍ଧା ୧୧୮ ମିଲି ବୋତଲ ଚର୍ମ ଲୋସନର ମୂଲ୍ୟ ପ୍ରାୟ ୫୦ ଡଲାର ଥିଲା ।
ଦେବେନ୍ଦ୍ର ଶର୍ମା  (ଜନ୍ମ: ୧୮ ମାର୍ଚ୍ଚ ୧୯୫୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ଦେବେନ୍ଦ୍ର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଆଳି ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଦେବେନ୍ଦ୍ର ଶର୍ମା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଗ୍ରେଗୋରୀ ପାଞ୍ଜି ଅନୁସାରେ ୩୧ ମାର୍ଚ୍ଚ ବର୍ଷର ୯୦ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୯୧ତମ  । ବର୍ଷ ଶେଷ ହେବା ପାଇଁ ଆଉ ୨୭୫ ଦିନ ବାକି ଅଛି ।
ଖାକରା ପଶ୍ଚିମ ଭାରତ ତଥା: ଗୁଜରାଟ ଏବଂ ରାଜସ୍ଥାନର ଏକ ପାରମ୍ପରିକ ଖାଦ୍ୟ ଅଟେ । ଏହା ଦେଖିବାକୁ ପତଳା ବିସ୍କୁଟ ପରି । ମୁଗଡାଲି, ଅଟା ଏବଂ ତେଲ ଖାକରା ପ୍ରସ୍ତୁତିର ମୁଖ୍ୟ ସାମଗ୍ରୀ । ଏହା ମୁଖ୍ୟତଃ ଜଳଖିଆ ହିସାବରେ ଖିଆଯାଏ । ପ୍ରକାରଭେଦ ମୁଖ୍ୟ ଉପାଦାନ ବ୍ୟତୀତ ଅନ୍ୟ ପ୍ରସ୍ତୁତିସାମଗ୍ରୀକୁ ଦୃଷ୍ଟିରେ ରଖି ଖାକରା ବିଭିନ୍ନ ପ୍ରକାରର, ଯେପରି: ମେଥି ଖାକରା, ଜୀରା ଖାକରା, ବାଜରା ଖାକରା, ପୋଦିନା ଖାକରା, ରସୁଣ ଖାକରା ଇତ୍ୟାଦି । ରୋଷେଇପ୍ରଣାଳୀ ଖାକରା ତିଆରିର ଅନେକ ପ୍ରଣାଳୀ ଥିବାସତ୍ତ୍ୱେ ନିମ୍ନୋକ୍ତ ପ୍ରଣାଳୀଟି ଅଧିକ ଜଣା । ପ୍ରଥମେ ଅଟା, ଲୁଣ, ମସଲାଦିକୁ ମିଶାଇଦିଆଯାଏ । ଖାକରାକୁ ନରମ କରିବାପାଇଁ ସେହି ମିଶ୍ରଣରେ ତେଲ, ପାଣି କିମ୍ବା କ୍ଷୀର ମିଶାଯାଏ ଏବଂ ଛୋଟ ଛୋଟ ଗୋଳା ତିଆରି କରାଯାଏ । ଛୋଟ ଗୋଳାମାନଙ୍କୁ ବେଲାଯାଇ ରୁଟି ଭଳି ଗୋଲ କରିଦିଆଯାଏ । ପତଳା ଆଞ୍ଚରେ ଟିକେ ଟାଣ ଏବଂ ବାଦାମୀରଙ୍ଗ ନହେବା ପର୍ଯ୍ୟନ୍ତ ସେଗୁଡିକୁ ସେକାଯାଏ ।
ସୁଦର୍ଶନ ହରିପାଲ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ରେଙ୍ଗାଲି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୩,୪୨୦ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ନାଉରୀ ନାୟକଙ୍କୁ ୩,୨୧୨ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଆଖି ଖୋଲିଲେ ତୁ ତୁ ହି ତୁ ୨୦୧୭ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ସରୋଜ ମହାପାତ୍ର ଏବଂ ପ୍ରଯୋଜନା କରିଥିଲେ ସଞ୍ଜୟ ଚୌଧୁରୀ । ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ ଏବଂ ଗୀତ ରଚନା କରିଥିଲେ ବାପୁ ଗୋସ୍ୱାମୀ । ଉଦିତ ନାରାୟଣ, ବିନୋଦ ରାଠୋଡ, ପାମେଲା ଜୈନ୍, ଅନ୍ତରା ଚକ୍ରବର୍ତ୍ତୀ ପ୍ରମୁଖ କଣ୍ଠଶିଳ୍ପୀଗଣ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ । ଦୀପକ ବାରିକ, ସୂର୍ଯ୍ୟମୟୀ ଏବଂ ନମ୍ରତା ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ । ମିହିର ଦାସ, ଅପରାଜିତା ମହାନ୍ତି, ମୀନକେତନ, ପ୍ରଦ୍ୟୁମ୍ନ ଲେଙ୍କା ଆଦି କଳାକାରମାନେ ଏହି ଚଳଚ୍ଚିତ୍ରଟିରେ ବିଭିନ୍ନ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ୧୭ ମାର୍ଚ୍ଚ ୨୦୧୭ରେ ମୁକ୍ତିଲାଭ କରିଥିଲା । ଅଭିନୟ ଦୀପକ ବାରିକ ସୂର୍ଯ୍ୟମୟୀ ମହାପାତ୍ର ନମ୍ରତା ସିଂହ ଦେଓ ମିହିର ଦାସ ବିଜୟ ମହାନ୍ତି ଅପରାଜିତା ମହାନ୍ତି ମୀନକେତନ ପ୍ରଦ୍ୟୁମ୍ନ ଲେଙ୍କା ଯୋଗେଶ୍ ଲିୟା କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ ଏବଂ ଗୀତ ରଚନା କରିଥିଲେ ବାପୁ ଗୋସ୍ୱାମୀ । ଉଦିତ ନାରାୟଣ, ବିନୋଦ ରାଠୋଡ, ପାମେଲା ଜୈନ୍, ଅନ୍ତରା ଚକ୍ରବର୍ତ୍ତୀ ପ୍ରମୁଖ କଣ୍ଠଶିଳ୍ପୀଗଣ ଏହି ଚଳଚ୍ଚିତ୍ର ପାଇଁ କଣ୍ଠଦାନ କରିଥିଲେ ।
୨୨ ଜୁଲାଇ ୨୦୦୯ ମସିହାର ସୂର୍ଯ୍ୟଗ୍ରହଣ ୨୧ବିଂ ସଦୀର ସବୁଠାରୁ ଲମ୍ବା ପୂର୍ଣ୍ଣ ସୂର୍ଯ୍ୟଗ୍ରହଣ ଥିଲା, ଯାହା କିଛି ସ୍ଥାନରେ ୬ ମିନିଟ ୩୯ ସେକେଣ୍ଡ ପର୍ଯ୍ୟନ୍ତ ରହିଥିଲା । ଏହି କାରଣରୁ ଚୀନ, ନେପାଳ ଏବଂ ଭାରତରେ ପର୍ଯ୍ୟଟନ ରୁଚି ମଧ୍ୟ ବଢ଼ିଥିଲା । ଏହି ଗ୍ରହଣ ସୁର୍ଯ୍ୟ-ଚକ୍ର ୧୩୬ର ଏକ ଭାଗ ଅଟେ, ଯେପରି କୀର୍ତ୍ତିମାନ-ସ୍ଥାପକ ୧୧ ଜୁଲାଇ ୧୯୯୧ ମସିହାର ସୂର୍ଯ୍ୟଗ୍ରହଣ ଥିଲା । ଏହି ଶୃଙ୍ଖଳାରେ ଏହା ପରର ଘଟଣା ୨ ଅଗଷ୍ଟ ୨୦୨୭ ମସିହାରେ ହେବ । ଏହାର ଲମ୍ବା ଅବଧି ଏଥିପାଇଁ ରହିଛି କି, ଚନ୍ଦ୍ରମା ଉପଭୂ ବିନ୍ଦୁରେ ରହିଛି, ଯାହାଦ୍ୱାରା ଚନ୍ଦ୍ରମାର ପ୍ରକୃତ ବ୍ୟାସ ସୂର୍ଯ୍ୟରୁ ୮% ବଡ଼ ଅଟେ  (ଗ୍ରହଣର ପରିମାଣ ୧.୦୮୦) ତଥା ପୃଥିବୀ ଉପସୌରିକା ନିକଟ ଅଟେ, ଯେଉଁଠାରେ ସୂର୍ଯ୍ୟ ଅଳ୍ପ ଛୋଟ ଦେଖାଯାଇଥାଏ  । ଏହା ଏହି ମାସର ତିନି ଗ୍ରହଣର ଶୃଙ୍ଖଳାରୁ ଦ୍ୱିତୀୟ ହୋଇଛି , ଯେଉଁଥିରୁ ଅନ୍ୟ ଦ୍ୱୟ ୭ ଜୁଲାଇ ୨୦୦୯ ଚନ୍ଦ୍ରଗ୍ରହଣ ତଥା ୬ ଅଗଷ୍ଟ ୨୦୦୯ ଚନ୍ଦ୍ରଗ୍ରହଣ ଅଟେ । ସମୟବିଧି ଏହା ୨୧ବିଂ ସଦୀର ସବୁଠାରୁ ବଡ଼ ସୂର୍ଯ୍ୟଗ୍ରହଣ ଥିଲା ଏବଂ କେବଳ ୧୩ ଜୁନ ୨୧୩୨ ମସିହାରେ ହିଁ ଅବଧି ମାମଲାରେ ଅତିକ୍ରମିତ ହେବ । ଅଧିକତମ ଗ୍ରହଣ ୦୨:୩୫:୨୧ ୟୁଟିସିକୁ ବୋନୀନ ଦ୍ୱୀପର ୧୦୦ କିମି ଦକ୍ଷିଣରେ ହେବ ଯାହା ଜାପାନର ଦକ୍ଷିଣ ପୂର୍ବରେ ହୋଇଛି । ଉତ୍ତର ଇବୋ ଜିମା ଦ୍ୱୀପର ସ୍ଥଳଖଣ୍ଡ, ଯେଉଁଠାରେ ପ୍ରାୟ ଅଧିକତମ ପୂର୍ଣ୍ଣତା ସମୟବିଧି ହେବ, ଯେତେବେଳେକି ନିକଟତମ ବସିତ ବିନ୍ଦୁ ହେଉଛି ଏକୁସେକିଜିମା, ଯେଉଁଠାରେ ଏହା ୬ ମିନିଟ ୨୬ ସେକେଣ୍ଡ ରହିବ ।
ନାଲା କୁର୍ମୁ ନାୟକଲୁ ଦୋରା  (୭ ସେପ୍ଟେମ୍ବର ୧୯୨୪ - ୨୦ ଫେବୃଆରୀ ୨୦୧୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରି ଥର କାର୍ଯ୍ୟ କରିଥିଲେ । ୧୯୫୭, ୧୯୬୧, ୧୯୬୭ ଓ ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାରଳାଖେମୁଣ୍ଡି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ, ୩ୟ, ୪ର୍ଥ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନାଲା କୁର୍ମୁ ନାୟକଲୁ ଦୋରା ଏକ ତେଲୁଗୁ-ଭାଷୀ ପରିବାରରେ ୧୯୨୪ ମସିହାର ସେପ୍ଟେମ୍ବର ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନାଲା ଅପଲସ୍ୱାମୀ ଦୋରା ଓ ପତ୍ନୀଙ୍କ ନାମ ନାଲା ବିମଳା ଦେବୀ । ରାଜନୈତିକ ଜୀବନ ନାଲା କୁର୍ମୁ ନାୟକଲୁ ଦୋରା ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସରେ ଓ ପରେ ଉତ୍କଳ କଂଗ୍ରେସର ଜଣେ କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଚାରି ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ନାଲା କୁର୍ମୁ ନାୟକଲୁ ଦୋରା ୨୦୧୬ ମସିହାର ଫେବୃଆରୀ ୨୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୯୧ ବର୍ଷ ବୟସ ହୋଇଥିଲା ।
ପୁନମ ଗଣେଶ ରାଉତ  (ଜନ୍ମ ୧୪ ଅକ୍ଟବୋର ୧୯୮୯) ଜଣେ କ୍ରିକେଟର ,ଯେ କି ୧ଟି ଟେଷ୍ଟ କ୍ରିକେଟ, ୨୮ଟି ୱମେନ ୱାନ-ଡେ ଇଣ୍ଟରନ୍ୟାସନାଲସ୍ସ ଏବଂ ୨୭ ଅନ୍ତର୍ଜାତୀୟ ଟି୨୦ ଭାରତପାଇଁ ଖେଳିଛନ୍ତି ।
ଚିର୍କୁନ୍ଦା ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ଝାଡ଼ଖଣ୍ଡର ଧନ୍ୱଦ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଚିର୍କୁନ୍ଦା ସହରର ମୋଟ ଜନସଂଖ୍ୟା ୩୯୧୨୧ ଅଟେ । ସେଥି ମଧ୍ୟରୁ ୫୨.୯୦% ଜଣ ପରୁଷ ହୋଇଥିବା ବେଳେ ୪୭.୧୦% ଜଣ ନାରୀ ଅଟନ୍ତି । ଚିର୍କୁନ୍ଦାର ସାକ୍ଷରତା ହାର ୬୩.୯୨% ଅଟେ । ଏହା ଜାତୀୟ ହାରଠାରୁ ୦.୯୨% ପ୍ରତିଶତ ଅଧିକ ଅଟେ । ସେଥିରୁ ୩୭.୬୭% ପ୍ରତିଶତ ପୁରୁଷ ଓ ୨୬.୨୬% ନାରୀ ଅଟନ୍ତି । ୧୩.୮୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଓଡ଼ିଆ, ହିନ୍ଦୀ ଚିର୍କୁନ୍ଦାର ସରକାରୀ ଭାଷା ଅଟେ ।
ପିଟିରିଆସିସ ରୋଜିଆ  (ଇଂରାଜୀ ଭାଷାରେ ) ରୋଗ ଏକ ପ୍ରକାର ଚର୍ମ ରାସ    । ପ୍ରଥମେ ଏହା ଗୋଟିସ ପ୍ୟାଚ ଆକାରରେ ବାହାରେ ଲାଲ ଓ କାତି ସମ୍ପନ୍ନ ହୋଇଥାଏ ଯାହାକୁ ହେରାଲ୍ଡ ପ୍ୟାଚ କୁହାଯାଏ । ଏହା ପରେ ଧୀରେ ଧୀରେ ଦିନ ଓ ସପ୍ତାହ ଧରି ସାରା ଶରୀରରେ ରାସ ବ୍ୟପିଯାଏ । ଏହା ପ୍ରାୟ ୩ମାସ ରହେ ଓ ବିନା ଚିକିତ୍ସାରେ ଭଲ ହୋଇଯାଏ । ବେଳେ ବେଳେ ଆରମ୍ଭ ହେବା ପୂର୍ବରୁ ଜ୍ୱର ହୋଇପାରେ ବା ଗଲୁ ଥାଇପାରେ । ଏହାର କାରଣ ସ୍ପଷ୍ଟ ହୋଇନଥିଲେ ମଧ୍ୟ ବିଶ୍ୱାସ କରାଯାଏ, ଏହାର ହ୍ୟୁମାନ ହର୍ପିସଭାଇରସ ୬  ( 6 ବା 6) ବା ହ୍ୟୁମାନ ହର୍ପିସଭାଇରସ ୭  ( 7 ବା 7) ସ‌ହିତ ସମ୍ପର୍କ ଅଛି  । ଏହା ଛୁଆଁ   ରୋଗ ନୁହେଁ । କେତେକ ଔଷଧ ଏହିପରି ରାସ ଉତ୍ପନ୍ନ କରିପାରେ । ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଇପାରେ । ନିର୍ଦ୍ଦଷ୍ଟ ଚିକିତ୍ସାର କୌଣସି ପ୍ରମାଣ ନାହିଁ । ପ୍ରାୟ ୧.୩% ଲୋକ ଏହି ରୋଗରେ ପୀଡ଼ିତ ହୁଅନ୍ତି । ବୟସ ୧୦ରୁ ୩୫ ମଧ୍ୟରେ ରୋଗ ହେବା ଦେଖାଯାଏ । ସନ ୧୭୯୮ରେ ଏହି ରୋଗ ବିଷୟ ବର୍ଣ୍ଣନା ହୋଇଥିବା ଦେଖାଯାଇଛି ।
ପେରିକାର୍ଡିଓସେଣ୍ଟେସିସ  ( , ଅନ୍ୟନାମ ପେରିକାର୍ଡିଆଲ୍ ଟ୍ୟାପ୍) ଏକ ପ୍ରଣାଳୀ ଯାହାଦ୍ୱାରା ହୃତ୍‌ପିଣ୍ଡ ଚାରିପାଖରେ ଥିବା ପେରିକାର୍ଡିଅମ  (ପେରିକାର୍ଡିଆଲ୍ ସ୍ୟାକ୍) ମଧ୍ୟସ୍ଥ ଅସ୍ୱାଭାବିକ ଭାବରେ ଜମିଥିବା ତରଳ ପଦାର୍ଥ ବାହାର କରାଯାଇଥାଏ  ଜରୁରୀକାଳୀନ ଭାବରେ ଏହା ସାଧାରଣତଃ ପେରିକାର୍ଡିଆଲ୍ ଟାମ୍ପୋନେଡ ପାଇଁ କରାଯାଏ ଯାହାଦ୍ୱାରା ରୋଗୀର ନିମ୍ନ ଚକ୍ତଚାପ ହୋଇଥାଏ । ସାଧାରଣତଃ ଛାତି ଭୁଷିଥିବା କାରଣରୁ ଏହା ହୁଏ, ଛାତିର ମାଡ଼ ଯୋଗୁ ନୁହେଁ । ସାଧାରଣ ଲକ୍ଷଣ ଥିବା ମଧ୍ୟମ ଧରଣର ତରଳ ପଦାର୍ଥ ଥିଲେ ଜରୁରୀକାଳୀନ ପ୍ରଣାଳୀ ଆବଶ୍ୟକ ହୋଇନପାରେ  ଅଧିକାଂଶ ସମୟରେ ଛାତି ସମ୍ମୁଖ ଭାଗରେ ଥିବା ବକ୍ଷାସ୍ଥି ବା ସ୍ଟର୍ନମର ନିମ୍ନରୁ ଛୁଞ୍ଚି ଭର୍ତ୍ତି କରାଯାଇପାରେ  ଏହି ପଦ୍ଧତି ଆରମ୍ଭ କରିବା ପୂର୍ବରୁ ସେହି ସ୍ଥାନ ଉତ୍ତମ ରୂପେ ଜୀବାଣୁମୁକ୍ତ କରି ସ୍ଥାନୀୟ ନିଶ୍ଚେତକ ଦିଆଯାଏ । ଏକ କେନ୍ଦ୍ରୀୟ କିଟରୁ ୧୦ମିଲି ସିରିଞ୍ଜ ସହିତ ଏକ ୨୦ଗ୍ରା ମେରୁଦଣ୍ଡ ଛୁଞ୍ଚି ନିଆଯାଇ ବ୍ୟବହାର କରାଯାଇପାରେ  ଅଲଟ୍ରାସାଉଣ୍ଡ ମାର୍ଗଦର୍ଶକ ସାହାଯ୍ୟ ନେଇ ଏହି ପଦ୍ଧତି କରାଯାଏ । ସେଲଡିଞ୍ଜର ପ୍ରଥା ଅବଲମ୍ବନ କରି ଏକ ପିଗଟେଲ ଡ୍ରେନ ସେଠାରେ ରଖାଯାଏ । ରୋଗ ଜଟିଳ ହେଲେ ହୃତ୍‌ପିଣ୍ଡରେ ଆଘାତ, ଅନିୟମିତ ହୃତ୍ ସ୍ପନ୍ଦନ, ନିମୋଥୋରାକ୍ସ ଏବଂ ଯକୃତରେ ଆଘାତ ହୋଇପାରେ  ପଦ୍ଧତି ପୂର୍ବରୁ ଆଘାତରୁ ରକ୍ଷା କରିବାକୁ ପାକସ୍ଥଳୀକୁ ଖାଲି ରଖିବା ନିମନ୍ତେ ଏକ ନାସୋଗାଷ୍ଟ୍ରିକ ନଳି ଭର୍ତ୍ତି କରିଦିଆଯାଏ । ସଫଳତାର ଲକ୍ଷଣରେ ଉନ୍ନତ ରକ୍ତଚାପ ସୃଷ୍ଟି ଦ୍ରୁତ ଗତିରେ ଘଟେ  ପ୍ରଣାଳୀ ପରେ ବ୍ୟକ୍ତିଙ୍କୁ ଅସ୍ତ୍ରୋପଚାର ରୁମକୁ ଅଣାଯାଇପାରେ ଯେପରି ଆବଶ୍ୟକ ସ୍ଥଳେ ଥୋରାକୋଟୋମି ବା ପେରିକାର୍ଡିଆଲ ଉଇଣ୍ଡୋ କରିହେବ । ଏହି ପ୍ରଣାଳୀ ପ୍ରଥମେ ୧୯୧୧ ମସିହାରେ ମାର୍ଫାନ ବର୍ଣ୍ଣନା କରିଥିଲେ
ଚର୍ମସ୍ଫୋଟ ବା ଇମ୍ପେଟିଗୋ  (ଇଂରାଜୀ ଭାଷାରେ ) ଏକ ଜୀବାଣୁ ଜନିତ ସଂକ୍ରାମକ ରୋଗ   ଯାହା ଚର୍ମର   ବାହ୍ୟ ସ୍ତରକୁ ଆକ୍ରମଣ କରେ  । ସାଧାରଣତଃ ମୁହଁ, ବାହୁ ଓ ଗୋଡ଼ର ଚମ ଉପରେ ହଳଦିଆ ଖୋଳପା ଦେଖାଯାଏ । ଉରୁସନ୍ଧି ଓ କାଖରେ ଗୋଲାକାର ବଡ଼ ଫୋଟକା   ମଧ୍ୟ ଦେଖାଯାଏ । ଏହି ବେମାରୀ କଷ୍ଟଦାୟକ ବା ଗଲୁକାରୀ ହୋଇପାରେ । ସାଧାରଣତଃ ଜ୍ୱର ହୁଏ । ଏହି ରେଗ ଦୁଇ ପ୍ରକାର ଜୀବାଣୁଦ୍ୱାରା ହୋଇପାରେ: ସ୍ଟାଫିଲୋକୋକସ ଅରିଅସ   ବା ସ୍ଟ୍ରେପ୍ଟୋକୋକସ ପାୟୋଜେନିସ   । ଏହାର ସଙ୍କଟ କାରକମାନଙ୍କ ନାମ: କୁପୋଷଣ, ଗ‌ହଳି, ମଧୁମେହ, ଶିଶୁସଦନ   ଓ ସ୍ପର୍ଶ ଖେଳ   । ମଶାକାମୁଡ଼ା   ବା ଏକଜିମା   ବା କାଛୁ ଯୋଗୁ ଚମ ପ୍ରଭାବିତ ହୋଇଥିଲେ ରୋଗ ସଙ୍କଟ ଅଧିକ ହୁଏ । ଲୋକମାନଙ୍କଠାରୁ ସ୍ପର୍ଶଦ୍ୱାରା ଏହା ବ୍ୟାପେ । ଏହାର ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ । ହାତଧୁଆ  , ସଂକ୍ରମିତ ରୋଗୀଠାରୁ ଦୂରରେ ରହିବା ଓ ଆଘାତକୁ ପରିସ୍କାର ରଖିବାଦ୍ୱାରା ଏହି ରୋଗ ପ୍ରତିଷେଧ ହୋଇପାରେ । ମୁପିରୋସିନ   ବା ଫୁସିଡିକ ଏସିଡ   ଭଳି ଆଣ୍ଟିବାୟୋଟିକ   କ୍ରିମ ଲଗେଇ ଏହାର ଚିକିତ୍ସା କରାଯାଏ । ଦେହର ଅତି ଅଧିକ ସ୍ଥାନରେ ରୋଗ ହୋଇଥିଲେ ସେଫାଲେକ୍ସିନ ଭଳି ଆଣ୍ଟିବାୟୋଟିକ ପାଟିରେ ଦିଆଯାଏ । ଆଣ୍ଟିବାୟୋଟିକରୋଧୀ   ରୋଗ ମଧ୍ୟ ଦେଖାଯାଉଛି । ମୋଟ ଜନସଂଖ୍ୟାର ୨% ବା ୧୪୦ ନିୟୁତ ଲୋକଙ୍କୁ ଏହି ରୋଗ ସନ ୨୦୧୦ରେ ଆକ୍ରମଣ କରିଥିଲା । ଅଳ୍ପ ବୟସ୍କ ପିଲାଙ୍କୁ ରୋଗ ଅଧିକ ହେଉଥିଲେ ମଧ୍ୟ ଯେ କୌଣସି ବୟସରେ ହୋଇପାରେ । ଚିକିତ୍ସା ନ ପାଇଲେ ମଧ୍ୟ ୩ ସପ୍ତାହ ମଧ୍ୟରେ ଏ ରୋଗ ଉପଶମ ହୋଇଯାଏ । ରୋଗ ଜଟିଳ ହେଲେ ସେଲ୍ୟୁଲାଇଟିସ   ବା ପୋଷ୍ଟସ୍ଟ୍ରେପ୍ଟୋକୋକାଲ ଗ୍ଲୋମେରୁଲୋନେଫ୍ରାଇଟିସ   ହୋଇପାରେ । ଲାଟିନ ଭାଷାର ଶବ୍ଦରୁ ଇମ୍ପେଟିଗୋ ଶବ୍ଦ ନିଆଯାଇଛି ଯାହାର ଅର୍ଥ ଆକ୍ରମଣ ।
ହାଫ୍‌ନିଅମ ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୭୨ ।
ନିଲୋଟିନିବ, ବିକ୍ରୟ ନାମ ଟାସିଗନା, ହେଉଛି ଏକ ଔଷଧ ଯାହା କ୍ରନିକ୍ ମାଇଲୋଜେନସ୍ ଲ୍ୟୁକେମିଆ  (ସିଏମଏଲ/ )ର ଚିକିତ୍ସା ପାଇଁ ବ୍ୟବହୃତ ହୁଏ ଯେଉଁଥିରେ ଫିଲାଡେଲଫିଆ କ୍ରୋମୋଜୋମ ଥାଏ  କ୍ରନିକ୍ ପର୍ଯ୍ୟାୟ ସିଏମଏଲର ପ୍ରାରମ୍ଭିକ କ୍ଷେତ୍ର ଓ ତ୍ୱରିତ ତ‌ଥା କ୍ରନିକ ପର୍ଯ୍ୟାୟ ସିଏମଏଲରେ ବ୍ୟବହୃତ ହୋଇପାରେ ଯାହା ଇମାଟିନିବକୁ ପ୍ରତିକ୍ରିୟା କରିନଥାଏ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ କମ୍ ପ୍ଲାଟଲେଟ, କମ୍ ଶ୍ୱେତ ରକ୍ତ କଣିକା, ରକ୍ତହୀନତା, ରାସ୍, ବାନ୍ତି, ତରଳ ଝାଡ଼ା ଏବଂ ଗଣ୍ଠି ଯନ୍ତ୍ରଣା ହୋଇପାରେ  ଅନ୍ୟାନ୍ୟ ଗୁରୁତର ପାର୍ଶ୍ୱ ପ୍ରତିକ୍ରିୟାରେ କ୍ୟୁଟି ବିସ୍ତାର, ଆକସ୍ମିକ ମୃତ୍ୟୁ, ଅଗ୍ନାଶୟ ପ୍ରଦାହ ଏବଂ ଯକୃତ ସମସ୍ୟା ହୋଇପାରେ  ଗର୍ଭାବସ୍ଥାରେ ବ୍ୟବହାର ପାଇଁ ଏହା ନିରାପଦ ନୁହେଁ  ନିଲୋଟିନିବ ହେଉଛି ଏକ ବିସିଆର-ଏବିଏଲ ଟାଇରୋସିନ କାଇନେଜ ଇନହିବିଟର ଏବଂ କର୍କଟ କୋଷ ମଧ୍ୟରେ ସିଗନାଲରେ ହସ୍ତକ୍ଷେପ କରି କାର୍ଯ୍ୟକ୍ଷମ ହୁଏ  ୨୦୦୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ନିଲୋଟିନିବ ଅନୁମୋଦିତ ହୋଇଥିଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । ଯୁକ୍ତରାଜ୍ୟରେ ୨୦୧୮ ସୁଦ୍ଧା ମାସକୁ ୨,୪୩୩ ପାଉଣ୍ଡ ଖର୍ଚ୍ଚ ହେଉଛି  ଯୁକ୍ତରାଷ୍ଟ୍ରରେ ଏହି ରାଶି ୨୦୧୯ ସୁଦ୍ଧା ୧୪,୩୬୮ ଆମେରିକୀୟ ଡଲାର ଅଟେ।
ଅଞ୍ଜାର ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର କଚ୍ଛ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଅଞ୍ଜାର ୨୩.୧୧୩୨ ଉତ୍ତର ଅକ୍ଷାଂଶ ଓ ୭୦.୦୨୬୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୩୯ ଫୁଟ ଉଚ୍ଚତାରେ ରହିଛି । ଭାଷା ଗୁଜରାଟୀ ଅଞ୍ଜାରର ସରକାରୀ ଭାଷା ଅଟେ ।
ଏହା ରାୟଗଡ଼ ରାଜ୍ୟ ଠାରୁ ଭିନ୍ନ ରାଜଗଡ ରାଜ୍ୟ   :     ବ୍ରିଟିଶ ଶାସନ କାଳରେ ଥିବା ଏକ ଭାରତୀୟ ରାଜପୁତ ରାଜକୀୟ ରାଜ୍ୟ । ରାଜଗଡ ସହର ଏହାର ରାଜଧାନୀ ଥିଲା ।ଏହା ବ୍ରିଟିଶ ଅମଳରେ ହୋପାଳ ଏଜେନ୍ସି ଅଧୀନରେ ଥିଲା । ରାଜଗଡ ରାଜ୍ୟର ଆୟତନ 2,492 ବର୍ଗ କିଲୋମିଟର ଥିଲା ଏବଂ 1901 ଜୁଆନଗଣନା ସମୟରେ ଏହାର ଜନସଂଖ୍ୟା 88,376 ଥିଲା । ଏହା ଏକ କୃଷିପ୍ରଧାନ ଅଞ୍ଚଳ ଥିଲା ଓ ଶଷ୍ୟ ଓ ଅଫିମ ଚାଷ ହେଇ ଏଠାରୁ ଅନନ୍ୟ ରାଜ୍ୟକୁ ରପ୍ତାନି ହଉଥିଲା । ଇତିହାସ ପୂର୍ବରୁ ଥିବା ଉମାତ୍ୱରା ନାମକ ରାଜ୍ୟର ମୁଖ୍ୟଙ୍କୁ ରାୱତ  ( ରାଜା ) ଉପାଧି 1448 ମସିହାରେ ପ୍ରଦାନ କରାଯାଇ ଥିଲା  ।ଏ3ହି ରାଜ୍ୟକୁ 1681 ମସିହାରେ ଦ୍ୱିଭକ୍ତ କରାଯାଇ ରାଜଗଡ ଓ ନରାଶିଙ୍ଘାଗଡ ରାଜ୍ୟ ସ୍ଥାପିତ ହେଇଥିଲା । ତତ୍କାଳୀନ ରାଜା ରାୱାତ ଛତର ସିଂହଙ୍କ ଦୁଇ ପୁତ୍ର ରୱାତ ମୋହନ ସିଂହ ଓ ରାୱତ ପରସରାମଜୀଙ୍କୁ ତାହା ମିଳିଥିଲା । ରାଜାଙ୍କ ଝିଅ ହିମାଳୟ ଅଞ୍ଚଳକୁ ପଳାଯନ କରି ସେଠାରେ ମଧ୍ୟ ରାଜଗଡ ନାମରେ ରାଜ୍ୟ ସ୍ଥାପନ କରିଥିଲେ । ତାହା ଏବେ ହିମାଚଳପ୍ରଦେଶରେ ଅବସ୍ଥିତ ଏକ ଅଞ୍ଚଳ । 1947 ମସିହାରେ ଭାରତ ସ୍ୱାଧୀନ ହେଲା ପରେ 1948 ମସିହାରେ ଏହି ରାଜ୍ୟ ଭାରତୀୟ ରାଜ୍ୟସମୂହ ସହ ବିଲୟ ହେଲା ଓ 1956 ପରେ ଏହା ମଧ୍ୟପ୍ରଦେଶ ସହ ରହିଥିଲା । ଶାସକ   11- . ରାୱତ 1638 - 14 1714  ( . 1714) 1714?
ଏଲି ପାଢ଼ୀ ଜଣେ ଭାରତୀୟ‌-ଓଡ଼ିଆ ଅଭିନେତ୍ରୀ ଏବଂ ଉପସ୍ଥାପିକା । ସେ ମୁଖ୍ୟତଃ ଓଡ଼ିଆ କଥାଚିତ୍ର, ଓଡ଼ିଆ ଦୂରଦର୍ଶନ ଧାରାବାହିକ ଆଦିରେ ଅଭିନୟ କରନ୍ତି ଏବଂ ବିଭିନ୍ନ ଦୂରଦର୍ଶନ କାର୍ଯ୍ୟକ୍ରମରେ ଉପସ୍ଥାପନା କରନ୍ତି । ୨୦୧୦ ମସିହାରେ ସେ ଓଡ଼ିଆ କଥାଚିତ୍ର ଏଇ ମିଳନ ଯୁଗ ଯୁଗରରେ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ୨୦୧୪ ଫିଅର ଅଫ ଦ ଇଅର, ରାସ୍ତା ଆଦି କଥାଚିତ୍ରରେ ଅଭିନୟ କରିଛନ୍ତି । ସେ ଦୂରଦର୍ଶନରେ ପ୍ରସାରିତ ଧାରାବାହିକ ଅବୁଝା ଏ ମନ, ତୁଳସୀ, ସିନ୍ଦୂର, ଅପା ଆଦିରେ ଅଭିନୟ କରିଛନ୍ତି । ଜନ୍ମ ଓ ପରିବାର ଏଲି ପାଢ଼ୀ ଭଦ୍ରକରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ହରେକୃଷ୍ଣ ପାଢ଼ୀ ପେଶାରେ ଜଣେ ପୋଲିସ୍ କର୍ମଚାରୀ ଓ ମାତା କୁମୁଦିନୀ ପାଢ଼ୀ । ୨୦୧୯ ମସିହାର ଜାନୁଆରୀ ୨୫ ତାରିଖରେ ସେ ତାଙ୍କର ବାଲ୍ୟ ବନ୍ଧୁ ତଥା ବ୍ୟବସାୟୀ ଶ୍ରୀମୟ କୁମାର ପଣ୍ଡାଙ୍କୁ ବିବାହ କରିଥିଲେ । ଅଭିନୟ ଜୀବନ ଏଲି ପାଢ଼ୀ ପ୍ରଥମେ ଓଡ଼ିଆ ଆଲ୍‌ବମ୍ ଜଗତରେ କାମ କରିବା ଆରମ୍ଭ କରିଥିଲେ । ସେ ତାଜା ଖବର, ଷୋହଳ ପୂରି ସତର ହେଲା ଭଳି କିଛି ଆଲବମ୍‌ରେ ଅଭିନୟ କରି ଚର୍ଚ୍ଚାକୁ ଆସିଥିଲେ । ୨୦୧୦ ମସିହାରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ଏଇ ମିଳନ ଯୁଗ ଯୁଗର, ଯେଉଁଥିରେ ତାଙ୍କ ସହ ରାଜଦୀପ, ଚନ୍ଦନ କର, ମୀନକେତନ, ବିଜୁ ବଡ଼ଜେନା, ପୁଷ୍ପା ପଣ୍ଡା, ଅସୀତ ପତି ଆଦି କଳାକାରମାନେ କାର୍ଯ୍ୟ କରିଥିଲେ । ସେ ଓଡ଼ିଆ କଥାଚିତ୍ର ଜଗତରେ କାର୍ଯ୍ୟ କରିବା ସହିତ ଓଡ଼ିଅ ଦୂରଦର୍ଶନରେ ଧାରାବାହିକରେ ଅଭିନୟ କରନ୍ତି । ସେ ତରଙ୍ଗ ଟିଭିରେ ପ୍ରସାରିତ ଧାରାବାହିକ ଅବୁଝା ଏ ମନ ଧାରାବାହିକରେ ଅଭିନୟ କରିଥିଲେ, ଯେଉଁଥିରେ ତାଙ୍କ ସହ ଜିନା ସାମଲ ଓ ଲରେନ୍ସ ବାରିକ କାମ କରିଥିଲେ । ଏହା ବ୍ୟତୀତ ସେ ତୁଳସୀ, ସିନ୍ଦୂର, ଅପା ଆଦି ଧାରାବାହିକରେ ଅଭିନୟ କରିଛନ୍ତି । ଏଲି ତରଙ୍ଗ ମ୍ୟୁଜିକ୍‌ରେ ପ୍ରସାରିତ କିଏ ଜିତେ କିଏ ହାରେ ଭଳି କିଛି କାର୍ଯ୍ୟକ୍ରମରେ ଉପସ୍ଥାପିକା ଭାବରେ କାର୍ଯ୍ୟ କରିଛନ୍ତି । ଅଭିନୀତ କଥାଚିତ୍ର ଅଭିନୀତ ଧାରାବାହିକ ଉପସ୍ଥାପିକା ବିବାଦ ଏଲି ପାଢ଼ୀ ୨୦୧୮ ମସିହାରେ ଦେଇଥିବା ଏକ ମନ୍ତବ୍ୟକୁ ବିବାଦ ସୃଷ୍ଟି ହୋଇଥିଲା । ସେ ହିନ୍ଦୀ କଥାଚିତ୍ର ଜଗତରେ ହୋଇଥିବା ମି-ଠୁ ମଧ୍ୟ ଓଡ଼ିଆ କଥାଚିତ୍ର ଜଗତରେ ଚାଲିଛି ବୋଲି କହିଥିଲେ ଆଉ ଦୁଇଥର ସେ ଏଥିରେ ଶିକାର ହୋଇଥିବା କଥା ସ୍ୱୀକାର କରିଥିଲେ ।
ସ୍ୱାଗତିକା ସ୍ୱାଇଁ  (ଜନ୍ମ: ୪ ଜାନୁଆରୀ ୧୯୭୪) ଜଣେ ଓଡ଼ିଆ ସାହିତ୍ୟିକା  । ଏଯାବତ ତାଙ୍କର ୩ଟି ଗଳ୍ପ ସଂକଳନ ଓ ୭ଟି ଉପନ୍ୟାସ ପ୍ରକାଶ ପାଇସାରିଛି । ନାରୀର ସ୍ୱପ୍ନ, ସଂଘର୍ଷ ଓ ଆଧୁନିକ ଜୀବନଧାରା ତାଙ୍କ ରଚନାରେ ପ୍ରମୁଖ ସ୍ଥାନ ପାଇଥାଏ ।
ମୋ ଦିଲ୍ କ‌ହେ ଇଲୁ ଇଲୁ, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରବିନ୍ କୁମାର ନନ୍ଦ । ଲୋକନାଥ ବାରିକ ଏହି କଥାଚିତ୍ରଟିର କାହାଣୀ ଲେଖିଥିଲେ ଏବଂ ଚୀନ୍ମୟ ଦାସପଟ୍ଟନାୟକ ସଂଳାପ ରଚନା କରିଥିଲେ । ଲୋକନାଥ ବାରିକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଅଗ୍ନୀରାଜ୍ କିଶୋର ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ଅରୁଣ ମନ୍ତ୍ରୀ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଅକ୍ଷୟ ବସ୍ତିଆ, ମିହିର ଦାସ, ଅପରାଜିତା ମହାନ୍ତି, ବିଜୟ ମହାନ୍ତି, କୁନା ତ୍ରିପାଠୀ, ଶ୍ରୁତି ଦାସ ମହାପାତ୍ର, ବୀଣା ମହାପାତ୍ର, ରବିନ୍ କୁମାର ନନ୍ଦ, ଦେବ ଶ୍ରୀଚନ୍ଦନ ଆଦି କଳାକାରମାନେ ଏହି ଚଳଚ୍ଚିତ୍ରରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅକ୍ଷୟ ବସ୍ତିଆ ମିହିର ଦାସ ଅପରାଜିତା ମହାନ୍ତି ବିଜୟ ମହାନ୍ତି ଶ୍ରୁତି ଦାସ ମହାପାତ୍ର ବୀଣା ମହାପାତ୍ର ରବିନ୍ କୁମାର ନନ୍ଦ ଦେବ ଶ୍ରୀଚନ୍ଦନ କୁନା ତ୍ରିପାଠୀ କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରଟିର ସଙ୍ଗୀ ନିର୍ଦ୍ଦେଶନା ଦେଇଥିଲେ ଅଗ୍ନୀରାଜ୍ କିଶୋର । ଅରୁଣ ମନ୍ତ୍ରୀ ଚଳଚ୍ଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଉଦିତ ନାରାୟଣ, ଇରା ମହାନ୍ତି ଆଦି କଣ୍ଠଶିଳ୍ପୀମାନେ ଏହି ଚଳଚ୍ଚିତ୍ରରେ ଗୀତଗୁଡ଼ିକ ଗାଇଥିଲେ ।
୧୯୬୯   ଗ୍ରେଗୋରି ପାଞ୍ଜି ଅନୁସାରେ ବୁଧବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1969 ବର୍ଷ, 2 ଶହସ୍ରାବ୍ଦର 969 ବର୍ଷ, 20 ଶତାବ୍ଦୀର 69 ବର୍ଷ, ଏବଂ ୧୯୬୦ ଦଶକର 10 ବର୍ଷ ଥିଲା ।
ଓମ୍‌ଫେଡ୍‌  (ଓଡ଼ିଶା ରାଜ୍ୟ ସମବାୟ ଦୁଗ୍ଧ ଉତ୍ପାଦକ ସଂଘ ଲିଃ), ରାଷ୍ଟ୍ରୀୟ ଡେରୀ ବିକାଶ ବୋର୍ଡ   ସହିତ ଅନୁବନ୍ଧିତ ଓଡ଼ିଶାର ଏକ ଦୁଗ୍ଧ ସମବାୟ ସଂସ୍ଥା । ଏହି ସଂସ୍ଥା ଦୁଗ୍ଧ ଓ ଦୁଗ୍ଧଜାତ ପଦାର୍ଥ ଗୁଡିକର ଉତ୍ପାଦନ, ପ୍ରକ୍ରିୟାକରଣ ଓ ବିତରଣ ଦିଗରେ କାର୍ଯ୍ୟ କରିଥାଏ ।ରାଷ୍ଟ୍ରୀୟ ଡେରୀ ବିକାଶ ବୋର୍ଡର ଅପରେସନ ଫ୍ଳଡ କାର୍ଯ୍ୟକ୍ରମ ମାଧ୍ୟମରେ, ଓଡ଼ିଶାରେ ଏହି ସମବାୟ ସଂସ୍ଥାଟି ୧୯୮୦ ମସିହା ଅକ୍ଟୋବର ୦୧ ତାରିଖରେ ପ୍ରତିଷ୍ଠା କରାଯାଇଥିଲା । ଓମ୍‌ଫେଡ୍‌, ସମବାୟ ସମିତି ଅଧିନିୟମ-୧୯୬୨ଦ୍ୱାରା ପଞ୍ଜିକୃତ ଓ ଏହାର ମୁଖ୍ୟ କାର୍ଯ୍ୟାଳୟ ଭୁବନେଶ୍ୱରଠାରେ ଅବସ୍ଥିତ । ପୁରୀ, କଟକ, ଢେଙ୍କାନାଳ, କେନ୍ଦୁଝର ଜିଲ୍ଲାରୁ ଆରମ୍ଭ ହୋଇ, ଓମ୍‌ଫେଡ୍‌ କ୍ରମେ ସମଗ୍ର ଓଡ଼ିଶାରେ ନିଜକୁ ପ୍ରତିଷ୍ଠା କରିସାରିଛି । ଛୋଟ ଛୋଟ କିଓଷ୍କ ମାଧ୍ୟମରେ, ଓମ୍‌ଫେଡ୍‌ ନିଜର ବ୍ୟବସାୟ କରିଥାଏ ।